3. การประกอบธุรกิจแต่ละสายผลิตภัณฑ์

โครงสร้างผลิตภัณฑ์

[]

1.  ลักษณะของผลิตภัณฑ์และบริการ

    1.  ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์
        ภายใต้เครื่องหมายการค้า “FORTH”

ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า
FORTH มีการผลิตและจำหน่ายโดย บริษัท ฟอร์ท คอร์ปอเรชั่น จำกัด (มหาชน) (“บริษัท”)
โดยที่สายธุรกิจนี้มีผลิตภัณฑ์ที่เกี่ยวข้องกับอุปกรณ์โทรคมนาคม และอุปกรณ์อิเล็กทรอนิกส์ ได้แก่

1)  ตู้สาขาโทรศัพท์ (Private Automatic Branch Exchange: PABX) คือ
    เครื่องควบคุมระบบการทำงานในการใช้โทรศัพท์ทั้งสายภายในและสายภายนอก
    ทำหน้าที่ควบคุมปริมาณเบอร์โทรศัพท์ของสายภายนอกซึ่งอาจมีเพียงหนึ่งเบอร์หรือมากกว่าแต่สามารถเชื่อมต่อกับสายภายในได้ในปริมาณมากและสามารถใช้ติดต่อกันภายในองค์กรโดยไม่เสียค่าใช้จ่าย[]

2)  อุปกรณ์ควบคุมการประจุและแปลงกระแสไฟฟ้า (Battery Charger Controller
    Inverter: Inverter/Charger) คือ
    อุปกรณ์ที่บริษัทออกแบบขึ้นเพื่อใช้งานร่วมกับแผงเซลแสงอาทิตย์ (Photovoltaic Module)
    ทำหน้าที่แปลงกระแสไฟฟ้าที่ได้จากแผงเซลแสงอาทิตย์ มาเก็บไว้ในอุปกรณ์สำรองไฟ
    (Battery) และทำหน้าที่จ่ายไฟฟ้าที่อยู่ในอุปกรณ์สำรองไฟดังกล่าวได้ด้วย[]

  []

3)  ตู้ชุมสายโทรศัพท์ DLC (Digital Loop Carrier) เป็นตู้ชุมสายโทรศัพท์ขนาดกลาง
    ที่บริษัทพัฒนาและผลิตขึ้นเป็นรายแรกของประเทศไทย
    ซึ่งจะใช้ในการติดตั้งทดแทนตู้ชุมสายโทรศัพท์ชนิดเดิม (Analog Loop Carrier: ALC)
    ของ บมจ.ทีโอที (“ทีโอที”) ที่กำลังจะหมดอายุการใช้งาน
    หรือติดตั้งใหม่เพื่อเพิ่มหมายเลขให้กับผู้ที่ประสงค์จะติดตั้ง โดยตู้ชุมสายโทรศัพท์ DLC
    หนึ่งเครื่องสามารถรองรับได้ไม่น้อยกว่า 200 เลขหมาย

  [][]

4)  ระบบศูนย์ให้บริการข้อมูลทางโทรศัพท์ (Call Center) เป็นอุปกรณ์และระบบซอฟท์แวร์
    ที่บริษัทพัฒนาขึ้นเพื่อใช้ร่วมกับระบบตู้สาขาโทรศัพท์
    ทำหน้าที่เป็นศูนย์ข้อมูลสำหรับงานบริการลูกค้าของบริษัทที่ติดตั้งระบบ Call Center

5)  ระบบเรียกพยาบาลสำหรับใช้ในโรงพยาบาล (Nurse Call)
    เป็นอุปกรณ์และระบบเรียกพยาบาล ที่บริษัทพัฒนาและผลิตขึ้นเป็นรายแรกของประเทศไทย
    ทำหน้าที่ส่งสัญญาณเรียกซึ่งแสดงหมายเลขห้องพักของผู้ป่วยที่ติดต่อ
    แสดงสัญญาณไฟที่หน้าห้องผู้ป่วย และเจ้าหน้าที่พยาบาลสามารถสนทนากับผู้ป่วยผ่านอุปกรณ์ได้
    โดยในการเรียกแต่ละครั้งระบบจะบันทึกข้อมูลไว้ในหน่วยความจำซึ่งสามารถสั่งพิมพ์ออกมาตรวจสอบได้
    นอกจากนี้
    ผู้ใช้ยังสามารถบริหารลำดับการเรียกตามลำดับของความเร่งด่วนของเหตุฉุกเฉิน[][][]

ในปัจจุบันบริษัทยังผลิตและจำหน่ายผลิตภัณฑ์อื่น ได้แก่ เครื่องโทรศัพท์ (Digital Phone)
เครื่องตอบรับอัตโนมัติ เครื่องรูดบัตร และอุปกรณ์ควบคุมการเปิด -
ปิดประตูเพื่อรักษาความปลอดภัย เป็นต้น นอกจากนี้ ในอนาคต บริษัทมีโครงการการผลิตอุปกรณ์
Digital Subscriber Line Access Multiplexer (“DSLAM”) อุปกรณ์ Internet
Protocol PABX (“IPPABX”) และอุปกรณ์แปลงกระแสไฟฟ้าเพื่อเข้าระบบสายส่งไฟฟ้า (Grid
Charge Inverter) เป็นต้น (รายละเอียดเพิ่มเติมในโครงการในอนาคต ส่วนที่ 2 ข้อ 6.4)

1.  ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
    ภายใต้ตราสินค้าของลูกค้า

ธุรกิจผลิตและประกอบแผงวงจรอิเล็กทรอนิกส์ (Print Circuit Board Assembly: PCBA)
และอุปกรณ์อิเล็กทรอนิกส์ (Electronic Products) ซึ่งถือเป็นอุตสาหกรรมขั้นปลาย (Down
Stream) ในอุตสาหกรรมอิเล็กทรอนิกส์ ดำเนินธุรกิจโดย บริษัท ฟอร์ท คอร์ปอเรชั่น จำกัด
(มหาชน) (“บริษัท”) โดยสายธุรกิจนี้แบ่งการผลิตได้เป็น 2 ประเภท คือ

1) การประกอบ (Consign Parts) คือ การผลิตแผงวงจรอิเล็กทรอนิกส์ให้กับลูกค้า
โดยทีมงานวิศวกรของบริษัทจะร่วมออกแบบการผลิตและประกอบแผงวงจรร่วมกับลูกค้า
จนถึงการวางแผนประกอบแผงวงจร ซึ่งแผงวงจรที่บริษัทประกอบ ได้แก่ แผงวงจรเครื่องใช้ไฟฟ้า
แผงวงจรอุปกรณ์คอมพิวเตอร์ แผงวงจรอุปกรณ์โทรคมนาคม และแผงวงจรอิเล็กทรอนิกส์ อื่นๆ
เป็นต้น ทั้งนี้ บริษัทใช้วัตถุดิบที่ลูกค้าเป็นผู้จัดหาให้
โดยลูกค้าจะเป็นผู้ติดต่อกับผู้ผลิตหรือผู้จำหน่ายวัตถุดิบให้จัดส่งวัตถุดิบแก่บริษัท
และลูกค้าเป็นผู้รับผิดชอบในค่าวัตถุดิบเอง
ดังนั้นบริษัทจึงไม่มีความเสี่ยงในเรื่องการบริหารต้นทุนวัตถุดิบในสายการประกอบนี้

2) การเหมาผลิต (Turnkey) คือ การผลิตแผงวงจรอิเล็กทรอนิกส์
หรืออุปกรณ์อิเล็กทรอนิกส์ในลักษณะเหมา
ซึ่งทีมงานวิศวกรของบริษัทจะร่วมออกแบบการผลิตและประกอบแผงวงจรร่วมกับลูกค้า
จนถึงการวางแผนประกอบแผงวงจร ซึ่งผลิตภัณฑ์ที่บริษัทเหมาผลิต ได้แก่ แผงวงจรเครื่องใช้ไฟฟ้า
แผงวงจรอุปกรณ์คอมพิวเตอร์ แผงวงจรอุปกรณ์โทรคมนาคม แผงวงจรอิเล็กทรอนิกส์
อุปกรณ์รับส่งข้อมูลผ่านดาวเทียมความเร็วสูง IPSTAR แผงวงจรมิเตอร์วัดไฟฟ้า
และอุปกรณ์รับส่งข้อมูลผ่านดาวเทียมติดยานพาหนะ เป็นต้น ทั้งนี้ บริษัทสามารถจัดหาวัตถุดิบได้เอง
โดยคัดเลือกวัตถุดิบที่มีคุณภาพตามที่ลูกค้าต้องการ ดำเนินการติดต่อสั่งซื้อวัตถุดิบ
ตลอดจนการที่บริษัทเป็นผู้รับผิดชอบในเรื่องการบริหารต้นทุนวัตถุดิบเอง

ทั้งนี้ แผงวงจรอิเล็กทรอนิกส์ (Print Circuit Board Assembly: PCBA)
และอุปกรณ์อิเล็กทรอนิกส์ (Electronic Products) ที่บริษัทผลิตตามคำสั่งทั้งหมด ประกอบด้วย

[]

  1) แผงวงจรสำหรับเครื่องใช้ไฟฟ้า ได้แก่ แผงวงจรควบคุมอุณหภูมิในเครื่องปรับอากาศ (Air
  Controller) แผงวงจรวิทยุติดรถยนต์ และแผงวงจรเครื่องเล่น ดีวีดี
  แผงวงจรบัลลาดอิเล็กทรอนิกส์ และแผงวงจรควบคุมอุณหภูมิในตู้เย็น เป็นต้น

  []) แผงวงจรและอุปกรณ์คอมพิวเตอร์ ได้แก่ แผงวงจรคีย์บอร์ดคอมพิวเตอร์ชนิดธรรมดา
  และชนิดไร้สาย (Wireless Keyboard)
  รวมถึงการรับผลิตแผงวงจรชุดคีย์บอร์ดสำหรับคอมพิวเตอร์โน๊ตบุ๊ค เป็นต้น

  []

  3) แผงวงจรสำหรับอุปกรณ์โทรคมนาคม ได้แก่ แผงวงจรอิเล็กทรอนิกส์ในโทรศัพท์เคลื่อนที่
  เป็นต้น

  4) อุปกรณ์เครื่องวิทยุคมนาคม (COMPUTER BOX BUILD)
  เป็นอุปกรณ์สื่อสารรับส่งข้อมูลผ่านดาวเทียมความเร็วสูง (Broadband)
  สำหรับโครงการดาวเทียม IPSTAR ของ บมจ.ชินแซทเทลไลท์[]

  5) มิเตอร์ไฟฟ้าระบบอิเล็กทรอนิกส์ (Electronic Watt-Hour Meter) ของบริษัท จีเนียส
  อิเลคทรอนิค มิเตอร์ จำกัด เป็นอุปกรณ์วัดค่ากระแสไฟฟ้าด้วยระบบอิเล็กทรอนิกส์
  สามารถวัดค่ากระแสไฟฟ้าได้อย่างเที่ยงตรง และป้องกันการลักลอบใช้ไฟฟ้าได้อย่างสมบูรณ์
  โดยผู้ใช้สามารถเลือกใช้งานได้ทั้งระบบเชื่อมสาย (Online) หรือ ระบบอ่านตัวเลข
  ซึ่งในอนาคตจะเป็นอุปกรณ์ที่ใช้ทดแทนมิเตอร์วัดไฟฟ้าระบบจานหมุนทั้งหมดที่ใช้อยู่ในปัจจุบัน[]

  6) อุปกรณ์รับส่งข้อมูลผ่านดาวเทียมติดยานพาหนะ (Vehicle Tracking) ของบริษัท ฟอร์ท
  แทร็คกิ้ง ซีสเต็ม จำกัด
  เป็นอุปกรณ์อิเล็กทรอนิกส์สำหรับบันทึกการใช้งานยานพาหนะผ่านดาวเทียมด้วยระบบ GPS
  (Global Positioning System) ทำหน้าที่รายงานข้อมูลการใช้ยานพาหนะ เช่น
  พิกัดของยานพาหนะในเวลาต่างๆ หรือความเร็วในการใช้ยานพาหนะ เป็นต้น โดยผู้ใช้งาน
  สามารถตรวจสอบพฤติกรรมการใช้ยานพาหนะ
  เพื่อควบคุมและปรับปรุงประสิทธิภาพการใช้ยานพาหนะ[]

2.  ธุรกิจพัฒนาและรับจ้างวางระบบจัดการข้อมูล

ธุรกิจพัฒนาและรับจ้างวางระบบจัดการข้อมูลดำเนินการโดย บริษัท ฟอร์ท คอร์ปอเรชั่น จำกัด
(มหาชน) ธุรกิจดังกล่าวมีลักษณะการดำเนินการเป็นโครงการตามสัญญาจ้างของลูกค้า
ทั้งนี้กิจการค้าร่วม FORTH CONSORTIUM ซึ่งประกอบด้วยบริษัท ฟอร์ท คอร์ปอเรชั่น จำกัด
(มหาชน) บริษัท ที ไอ เอส คอนซัลแตนส์ จำกัด และบริษัท ไพรม์ลิ้งค์ จำกัด
ได้ลงนามในฐานะผู้รับจ้างกับการไฟฟ้านครหลวงในการรับจ้างพัฒนาและติดตั้งโปรแกรมสำเร็จรูปบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
เมื่อวันที่ 7 พฤศจิกายน 2548 สัญญาดังกล่าวมีมูลค่าโครงการ 549 ล้านบาท โดยบริษัท ฟอร์ท
คอร์ปอเรชั่น จำกัด (มหาชน) จะรับผิดชอบงานจัดหาคอมพิวเตอร์ และอุปกรณ์ที่เกี่ยวข้อง
รวมทั้งโปรแกรมสำเร็จรูป SAP ทั้งนี้บริษัทรับผิดชอบงานในโครงการดังกล่าวมูลค่า 378.81
ล้านบาท คิดเป็นร้อยละ 69 ของมูลค่าโครงการ

3.  ธุรกิจผลิต จำหน่าย และรับเหมาติดตั้งอุปกรณ์และระบบสัญญาณไฟจราจร

ธุรกิจผลิต จำหน่าย และรับเหมาติดตั้งอุปกรณ์และระบบสัญญาณไฟจราจร ดำเนินธุรกิจโดย บริษัท
จีเนียส ทราฟฟิค ซีสเต็ม จำกัด (“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100
โดย GTS เป็นผู้ผลิตอุปกรณ์และระบบสัญญาณไฟจราจรรายใหญ่ของประเทศไทย ซึ่งผลิตภัณฑ์ของ
GTS เป็นที่ยอมรับด้านคุณภาพจากหน่วยงานราชการต่างๆ โดยสายธุรกิจนี้มีผลิตภัณฑ์ที่เกี่ยวข้อง
ได้แก่

1)  โคมสัญญาณไฟจราจรชนิด LED (LED Traffic Light)
    เป็นโคมสัญญาณไฟจราจรที่ใช้หลอดไฟชนิด Light Emitting Diode: LED
    เป็นตัวกำเนิดแสงที่ให้แสงสว่าง มีความเข้มของแสงได้มาตรฐาน มีความคมชัดของสี
    ประหยัดพลังงาน และมีอายุการใช้งานได้นานกว่า แบบ Halogen (แบบเดิม) ประมาณ 5
    ปี[][][]

2)  เครื่องนับเวลาถอยหลังสัญญาณไฟจราจร (Traffic Countdown Display)
    เป็นเครื่องแสดงเวลานับถอยหลังสัญญาณไฟจราจรเพื่อทำให้ผู้ขับขี่ยานพาหนะทราบเวลาก่อนที่จะเปลี่ยนสัญญาณไฟ

3)  ตู้ควบคุมสัญญาณไฟจราจร (Traffic Signal Controller)
    เป็นเครื่องควบคุมสัญญาณไฟจราจรซึ่งมีหน้าที่ในการควบคุมการเปลี่ยนสัญญาณไฟจราจรตามท้องถนนและตามแยกต่างๆ
    ที่มีความทันสมัย ความทนทานและมีคุณภาพสูง
    พร้อมด้วยระบบป้องกันการผลิดพลาดอย่างครบครัน โดยเน้นที่การติดตั้งและใช้งานง่าย
    เป็นหลัก

4)  สัญญาณไฟคนเดินข้ามอัจฉริยะ เป็นเครื่องแสดงสัญญาณไฟเพื่ออำนวยความสะดวกแก่ผู้สัญจร
    ซึ่งเป็นสัญญาณไฟจราจรทางข้ามชนิดกดปุ่ม ประกอบด้วยโคมสัญญาณไฟจราจรชนิด LED
    สำหรับคนข้ามถนน อุปกรณ์นับเวลาคนข้าม และกล่องไฟรูปคนข้ามชนิด LED เป็นต้น[]

5)  สัญญาณไฟสลับช่องทางจราจร
    เป็นเครื่องแสดงสัญญาณไฟให้ผู้ใช้รถใช้ถนนทราบถึงสถานะของช่องทางเดินรถในขณะนั้น
    ว่ายังสามารถใช้ช่องทางนั้นได้หรือไม่ โดยส่วนใหญ่จะติดตั้งบนสะพาน
    และบริเวณทางเข้าอุโมงค์ลอดทางแยกต่าง ๆ[][]

6)  []ระบบอุปกรณ์โครงข่ายควบคุมสัญญาณไฟจราจร (Automatic Traffic Control: ATC)
    เป็นโครงการที่ใช้ระบบคอมพิวเตอร์ควบคุมไฟจราจรได้ทั้งระบบ
    สามารถกำหนดและปรับเปลี่ยนจังหวะสัญญาณไฟของแต่ละทางแยกให้สอดคล้องกับปริมาณรถ
    โดยอาศัยเครื่องตรวจจับที่สามารถหาปริมาณความหนาแน่นของรถในแต่ละทางแยก
    เพื่อนำมาคำนวณหาเวลาการปล่อยสัญญาณไฟเขียวในแต่ละจังหวะให้สอดคล้องกับปริมาณรถและสัมพันธ์กันทั้งโครงข่าย

นอกจากนี้ ในปัจจุบันบริษัทยังผลิตและจำหน่าย อุปกรณ์ไฟกระพริบพลังงานแสงอาทิตย์อีกด้วย

1.  ธุรกิจผลิตและจำหน่ายป้ายอิเล็กทรอนิกส์

ธุรกิจผลิตและจำหน่ายป้ายอิเล็กทรอนิกส์ ดำเนินธุรกิจโดย บริษัท จีเนียส ทราฟฟิค ซีสเต็ม จำกัด
(“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100 โดย GTS
เป็นผู้พัฒนาผลิตภัณฑ์ป้ายอิเล็กทรอนิกส์ขึ้นเป็นรายแรกของประเทศไทย
โดยสายธุรกิจนี้ประกอบด้วยผลิตภัณฑ์ 2 ประเภท ได้แก่

1)  จอแสดงภาพสี (Full Color LED Screen) คือ
    จอแสดงภาพขนาดใหญ่ที่บริษัทพัฒนาและผลิตขึ้นเป็นรายแรกของประเทศไทย ที่ใช้หลอดไฟชนิด
    Light Emitting Diode: LED แสดงสีแบบ Full Color ทำให้ได้ภาพที่มีสีสันสดใส
    ใช้นำเสนอภาพวีดีโอ กราฟฟิค และภาพเคลื่อนไหว โดยผลิตขึ้นเป็นชิ้นเล็ก (Modular)
    ที่สามารถนำมาประกอบขึ้นเป็นจอภาพที่มีขนาดตามความต้องการของลูกค้า[]

2)  ป้ายแสดงข้อความหรือรูปภาพ (Moving Sign Board/ Variable Message Sign:
    VMS) คือ ป้ายแสดงข้อความหรือรูปภาพที่สามารถแสดงผลได้ 16 เฉดสี
    สามารถแสดงผลที่หลากหลาย เช่น ข้อความที่วิ่งจากซ้ายไปขวา หรือ
    ข้อความที่วิ่งจากด้านบนลงสู่ด้านล่าง เป็นต้น โดยผลิตขึ้นเป็นชิ้นเล็ก (Modular)
    ที่สามารถนำมาประกอบขึ้นเป็นจอภาพที่มีขนาดตามความต้องการของลูกค้า[]

    1.  ธุรกิจจำหน่ายชิ้นส่วนอิเล็กทรอนิกส์

ธุรกิจจำหน่ายชิ้นส่วนอิเล็กทรอนิกส์ ดำเนินธุรกิจโดยบริษัท อีเลคทรอนิคส์ ซอร์ซ จำกัด (“ES”)
ซึ่งเป็นบริษัทย่อย ที่บริษัทถือหุ้นในสัดส่วนร้อยละ 100 โดย ES เป็นตัวแทนจำหน่าย
(Distributor)
ชิ้นส่วนอิเล็กทรอนิกส์ให้กับเจ้าของตราสินค้าชั้นนำจำนวนมากทั้งในประเทศและต่างประเทศ เช่น
FUJITSU, ZARLINK, MICROCHIP, KEC, ELITE, Ischaffner, ETT, SILA, I_NEX
เป็นต้น นอกจากนี้ผู้ผลิตสินค้าเช่น FUJITSU, ZARLINK และ MICROCHIP ยังได้แต่งตั้งให้ ES
เป็นตัวแทนจำหน่าย (Distributor) แต่เพียงผู้เดียวในประเทศไทยด้วย ทั้งนี้ สินค้าที่ ES
จำหน่ายส่วนใหญ่เป็นวัตถุดิบเพื่อการผลิตแผงวงจรอิเล็กทรอนิกส์
สำหรับชิ้นส่วนอิเล็กทรอนิกส์ที่จำหน่ายนั้นสามารถแบ่งออกเป็น 2 กลุ่มหลัก ได้แก่

1)  กลุ่มชิ้นส่วนอิเล็กทรอนิกส์ที่ผลิตจากสารกึ่งตัวนำ (Active device) เช่น ไดโอด (Diode)
    ไอซี (IC) และ ทรานซิสเตอร์ (Transistor) เป็นต้น

2)  กลุ่มชิ้นส่วนอิเล็กทรอนิกส์ที่ไม่ได้ผลิตจากสารกึ่งตัวนำ (Passive device) เช่น
    คอนเน็กเตอร์ (Connector) และตัวเก็บประจุไฟฟ้า (Capacitor) เป็นต้น

[]

  ภาพแสดงชิ้นส่วนอิเล็กทรอนิกส์

1.  ธุรกิจจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

โครงการติดตั้งป้ายจราจรอัจฉริยะ เป็นวิธีการนำเสนอข่าวสารการจราจรโดยตรงสู่ผู้ใช้รถใช้ถนน
ที่จะสามารถรับรู้ข้อมูลการจราจรในบริเวณนั้น ๆ ในเวลาที่เป็นปัจจุบัน
เพื่อให้ผู้ใช้รถใช้ถนนสามารถตัดสินใจเลือกเส้นทางในการเดินทางที่เหมาะสมของตน
หลีกเลี่ยงเส้นทางที่มีการจราจรคับคั่ง โดยที่ บริษัท ร่วมกับ GTS
ได้เข้าทำสัญญาในนามกิจการร่วมค้า Genius กับกรุงเทพมหานคร เมื่อวันที่ 26 พฤษภาคม 2548
ในการรับสิทธิติดตั้งป้ายจราจรอัจฉริยะ พร้อมการดูแลรักษา จำนวน 40 จุด
พร้อมศูนย์ควบคุมเครือข่าย ปัจจุบันกิจการร่วมค้า Genius ติดตั้งป้ายจราจรอัจฉริยะแล้วเสร็จ ทั้งนี้
กิจการร่วมค้า Genius ได้รับสิทธิการดูแลบำรุงรักษาและจัดหาผลประโยชน์ด้านโฆษณา
ข้อความและรูปภาพแก่สาธารณชนบนพื้นที่ป้ายจราจรอัจฉริยะ มีอายุสัญญาครั้งละ 3 ปี
และต่ออายุสัญญาได้อีก 2 ครั้ง เมื่อบริษัทปฏิบัติครบตามเงื่อนไขของสัญญา
โดยจะต้องชำระค่าใช้สิทธิรายเดือน และค่าตอบแทนรายปี รวมเป็นจำนวนเงินทั้งสิ้นปีละ 14.45
ล้านบาท ให้แก่กรุงเทพมหานคร ตามที่กำหนดตลอดอายุสัญญา

ในการนี้ กิจการร่วมค้า Genius
สามารถโฆษณาบนหน้าจอของป้ายจราจรอัจฉริยะได้เฉพาะภาพนิ่งไม่ใช้เสียง
พื้นที่ของหน้าจอโฆษณามีขนาดไม่เกินร้อยละ 30 ของพื้นที่หน้าจอแสดงผลทั้งหมด
โดยพื้นที่ในการโฆษณาจะแยกกันกับการแสดงข้อมูลการจราจรแบบแถบสีอย่างชัดเจน
โดยการโฆษณาทุกชิ้นจะต้องผ่านการอนุญาตจากทางกรุงเทพมหานคร
ไม่ขัดต่อความสงบเรียบร้อยหรือศีลธรรมอันดีงาม

[][]

[]

วงจรการจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

[]

  3.1.8 สิทธิประโยชน์จากบัตรส่งเสริมการลงทุน

  สิทธิประโยชน์จากบัตรส่งเสริมการลงทุนโดยย่อมีดังนี้

+-----+------+-----------------------------+--------------------------+
| เจ้า | เลขท | ธุรกิจ/กำลังการผลิต             | สิทธิประโยชน์ที่ได้รับการส่งเสริม |
| ของ | ี่บัตรส |                             |                          |
| บัตร | ่งเสร |                             |                          |
| ส่งเ | ิมการ |                             |                          |
| สริม | ลงทุน |                             |                          |
|     | /    |                             |                          |
|     | วันที่  |                             |                          |
+=====+======+=============================+==========================+
| FO  | 3    | ได้รับการส่งเสริมการลงทุนในกิจการ | 1)                       |
| RTH | 010/ | ผลิต PCBA, PABX, TELEPHONE   | ได                       |
|     | ว./2 | SET                         | ้รับการยกเว้นอากรขาเข้าสำหรับ |
|     | 545/ | และชิ้นส่วนหรืออุปกรณ์ที่ใช้กับเค     | วัตถุดิบและวัสดุจำเป็นที่ต้องนำเข |
|     | 4    | รื่องใช้ไฟฟ้าและผลิตภัณฑ์อิเล็กทรอนิก | ้าจากต่างประเทศเพื่อใช้ในการผ |
|     | ก.ย  | ส์และผลิตภัณฑ์อิเล็กทรอนิกส์สำเร็จรูป | ลิตเพื่อการส่งออกเป็นระยะเวลา |
|     | 2545 | ประเภท 5.3                  | 1                        |
|     |      | กิจการผลิตชิ้น                  | ปีนับตั้งแต่วันที่ได้นำเข้าครั้งแรก  |
|     |      | ส่วนหรืออุปกรณ์ที่ใช้กับเครื่องใช้ไฟฟ้า |                          |
|     |      | ประเภท 5.4                  | 2)                       |
|     |      | กิจการผลิตผลิตภัณฑ์อิเล็กทรอนิกส์    | ได้รับยกเว้นอากรขาเข้าสำหรับข |
|     |      | และประเภท 5.5               | องที่ผู้ได้รับการส่งเสริมนำเข้ามา |
|     |      | กิจการผลิตช                   | เพื่อส่งกลับออกไปเป็นระยะเวลา |
|     |      | ิ้นส่วนหรืออุปกรณ์ที่ใช้กับอิเล็กทรอนิกส์ | 1 ปี นับแต่วันนำเข้าครั้งแรก    |
|     |      | ขนาดของกิจกรรมเป็นดังนี้         |                          |
|     |      |                             | 3)                       |
|     |      | 1) PCBA                     | ขยายเวลาการได้รับสิทธิตามข้อ  |
|     |      | มีกำลังการผลิตปีละประมาณ        | 1 และข้อ 2 ออกไปตั้งแต่วันที่   |
|     |      | 6,000,000 ชิ้น (มีเวลาทำงาน 24 | 28 มีนาคม 2549 จนถึง 27    |
|     |      | ชั่วโมง/วัน: 300 วัน/ปี)         | มีนาคม 2550               |
|     |      |                             |                          |
|     |      | 2) PABX มีกำลังการผลิตปีละ      |                          |
|     |      | 12,000 เครื่อง (มีเวลาทำงาน 8  |                          |
|     |      | ชั่วโมง/วัน : 300 วัน/ปี)        |                          |
|     |      |                             |                          |
|     |      | 3) TELEPHONE SET            |                          |
|     |      | มีกำลังการผลิตปีละประมาณ        |                          |
|     |      | 120,000 เครื่อง (มีเวลาทำงาน 8 |                          |
|     |      | ชั่วโมง/วัน : 300 วัน/ปี)        |                          |
|     |      |                             |                          |
|     |      | 4) ชิ้นส่วน                    |                          |
|     |      | หรืออุปกรณ์ที่ใช้กับเคร            |                          |
|     |      | ื่องใช้ไฟฟ้าและผลิตภัณฑ์อิเล็กทรอนิกส์ |                          |
|     |      | และผลิตภัณฑ์อิเล็กทรอนิกส์สำเร็จรูป  |                          |
|     |      | เช่น COMPUTER BOX BUILD      |                          |
|     |      | มีกำลังการผลิตปีละประมาณ        |                          |
|     |      | 6,000,000 ชิ้น (มีเวลาทำงาน 24 |                          |
|     |      | ชั่วโมง/วัน: 300 วัน/ปี)         |                          |
+-----+------+-----------------------------+--------------------------+
| FO  | 204  | ได้รับการส่งเสริมการลงทุนในกิจการ | 1)                       |
| RTH | 0(4) | ผลิตผลิตภัณฑ์จากกา              | ได้รับอนุญาตให้นำคนต่างด้า     |
|     | /254 | รออกแบบทางอิเล็กทรอนิกส์ในลักษณะ | วซึ่งเป็นช่างฝีมือหรือผู้ชำนาญการ |
|     | 9/17 | PROTOTYPE DESIGN ประเภท 5.7 | คู่สมรสและบุคคลซึ่งอยู่ในอ      |
|     | ก.ค. | กิจการออกแบบทางอิเล็กทรอนิกส์    | ุปการะของบุคคลทั้งสองประเภทนี้ |
|     | 2549 | (ตู้ชุมสายโทรศัพท์ระบบ DLC และ   | เข้ามาในราชอาณาจักรได้      |
|     |      | ระบบ MSAN)                  | ตามมาตรา 25 และมาตรา 26  |
|     |      | ขนาดของกิจกรรมมีกำลังการผลิต    |                          |
|     |      | ปีละประมาณ 70,000 คู่สาย       | 2)                       |
|     |      | (เวลาทำงาน 12 ชั่วโมง / วัน :  | ยกเ                      |
|     |      | 300 วัน/ปี)                   | ว้นอากรขาเข้าสำหรับเครื่องจักร |
|     |      |                             |                          |
|     |      |                             | 3)                       |
|     |      |                             | ได้รับยกเ                  |
|     |      |                             | ว้นภาษีเงินได้นิติบุคคลสำหรับกำไ |
|     |      |                             | รสุทธิที่ได้จากการประกอบกิจการ |
|     |      |                             | ที่ได้รับการส่งเสริมมีกำหนดเวลา |
|     |      |                             | 8 ปี                      |
|     |      |                             |                          |
|     |      |                             | ในกรณีที่ผู้ประ               |
|     |      |                             | กอบกิจการขาดทุนในระหว่างเวล |
|     |      |                             | าได้รับยกเว้นภาษีเงินได้นิติบุคคล |
|     |      |                             | ผู้ได้รับการส่งเสริมจะได้รับอนุญ  |
|     |      |                             | าตให้นำผลขาดทุนประจำปีที่เกิดข |
|     |      |                             | ึ้นในระหว่างเวลานั้นไปหักออกจา |
|     |      |                             | กกำไรสุทธิที่เกิดขึ้นภายหลังระยะ |
|     |      |                             | เวลาได้รับยกเว้นภาษีเงินได้นิติบ |
|     |      |                             | ุคคลซึ่งมีกำหนดระยะเวลาไม่เกิน |
|     |      |                             | 5 ปี                      |
|     |      |                             | นับตั้งแต่วันที่พ้นกำหนดเวลานั้น   |
|     |      |                             | โดยจะเลือกหักจากกำไร       |
|     |      |                             | สุทธิของปีใดปีหนึ่งหรือหลายปีก็ได้ |
|     |      |                             |                          |
|     |      |                             | 4)                       |
|     |      |                             | ได้รับยก                   |
|     |      |                             | เว้นไม่ต้องนำเงินปันผลจากกิจกา |
|     |      |                             | รที่ได้รับการส่งเสริมซึ่งได้รับยกเ |
|     |      |                             | ว้นภาษีเงินได้นิติบุคคลตามมาตรา |
|     |      |                             | 31                       |
|     |      |                             | ไปรว                     |
|     |      |                             | มคำนวณเพื่อเสียภาษีเงินได้ตลอด |
|     |      |                             | ระยะเวลาที่ผู้ได้รับการส่งเสริมไ |
|     |      |                             | ด้รับยกเว้นภาษีเงินได้นิติบุคคลนั้น |
+-----+------+-----------------------------+--------------------------+
| GTS | 1150 | ได้รับการส่งเสริมการลงทุนในกิจการ |                          |
|     | (4)/ | ผลิตผลิตภัณฑ์จากกา              |                          |
|     | 2    | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 18   | กิจการออกแบบทางอิเล็กทรอนิกส์    |                          |
|     | ก.พ. | (ระบบควบคุมสัญญ               |                          |
|     | 2548 | าณไฟจราจรเป็นพื้นที่ด้วยคอมพิวเตอร์ |                          |
|     |      | และเครื่องควบคุมสัญญาณไฟจราจร)  |                          |
|     |      | ขนาดของกิจกรรมมีกำลังการผลิต    |                          |
|     |      | ปีละประมาณ 300 เครื่อง         |                          |
|     |      | (เวลาทำงาน 12 ชั่วโมง / วัน :  |                          |
|     |      | 260 วัน/ปี)                   |                          |
+-----+------+-----------------------------+--------------------------+
| GTS | 115  | ได้รับการส่งเสริมการลงทุนในกิจการ |                          |
|     | 1(4) | ผลิตผลิตภัณฑ์จากกา              |                          |
|     | /2   | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 18   | กิจการออกแบบทางอิเล็กทรอนิกส์    |                          |
|     | ก.พ. | (เช่น Full Color LED Screen  |                          |
|     | 2548 | และ Variable Message Sign)  |                          |
|     |      | ขนาดขอ                      |                          |
|     |      | งกิจกรรมมีกำลังการผลิตปีละประมาณ |                          |
|     |      | 115 ชุด (เวลาทำงาน 12 ชั่วโมง  |                          |
|     |      | / วัน : 260 วัน/ปี)            |                          |
+-----+------+-----------------------------+--------------------------+
| GEM | 101  | ได้รับการส่งเสริมการลงทุนในกิจการ |                          |
|     | 7(4) | ผลิตผลิตภัณฑ์จากกา              |                          |
|     | /2   | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 13   | กิจการออกแบบทางอิเล็กทรอนิกส์    |                          |
|     | ม.ค. | ขนาดของกิจกรรมมีกำลังการผลิต    |                          |
|     | 2548 | ปีละประมาณ 200,000 เครื่อง     |                          |
|     |      | (เวลาทำงาน 12 ชั่วโมง / วัน :  |                          |
|     |      | 260 วัน/ปี)                   |                          |
+-----+------+-----------------------------+--------------------------+
|     |      |                             |                          |
+-----+------+-----------------------------+--------------------------+

3.2 กลยุทธ์การแข่งขันของบริษัท

จาการที่บริษัท ดำเนินธุรกิจในด้านต่าง ๆ
ที่เกี่ยวข้องกับผลิตภัณฑ์ในอุตสาหกรรมอิเล็กทรอนิกส์มานานกว่า 15 ปี มีความพร้อมในด้านการตลาด
การวิจัย และการผลิต ที่ครบวงจร ตลอดจนการมีบริษัทย่อยและบริษัทร่วมที่ดำเนินธุรกิจส่งเสริมกัน
ทั้งนี้ ปัจจัยที่ทำให้บริษัทประสบความสำเร็จในการดำเนินธุรกิจ ประกอบด้วย

1.  การพัฒนาผลิตภัณฑ์อย่างต่อเนื่อง เพื่อเพิ่มความหลากหลายของผลิตภัณฑ์และสายธุรกิจ

จากประสบการณ์ในการทำธุรกิจมาเป็นเวลานาน
บริษัทตระหนักว่าการที่จะทำให้บริษัทสามารถดำเนินธุรกิจได้อย่างยั่งยืน
จะต้องเพิ่มผลิตภัณฑ์ใหม่ให้มีความหลากหลาย และทำให้ผลิตภัณฑ์มีความทันสมัยอยู่เสมอ ดังนั้น
บริษัทจึงได้ให้ความสำคัญกับงานวิจัยและพัฒนาผลิตภัณฑ์มาโดยตลอด
และจัดตั้งขึ้นเป็นฝ่ายงานซึ่งประกอบด้วยบุคลากรที่มีความเชี่ยวชาญในสายการผลิตผลิตภัณฑ์ที่เกี่ยวกับอิเล็กทรอนิกส์
ทำหน้าที่พัฒนาผลิตภัณฑ์ใหม่ของบริษัทเพื่อตอบสนองความต้องการของลูกค้า
ซึ่งที่ผ่านมาฝ่ายงานดังกล่าวมีผลงานการพัฒนาผลิตภัณฑ์เป็นผลิตภัณฑ์ใหม่ของบริษัทเกิดขึ้นอย่างต่อเนื่อง
และมีหลายผลิตภัณฑ์ที่บริษัทเป็นผู้พัฒนาขึ้นสำเร็จเป็นบริษัทแรกของประเทศไทย ได้แก่
ผลิตภัณฑ์ตู้ชุมสายโทรศัพท์ DLC อุปกรณ์และระบบเรียกพยาบาล (Nurse Call)
ผลิตภัณฑ์และระบบสัญญาณไฟจราจรที่ครบวงจร และจอแสดงภาพสีขนาดใหญ่ระบบ LED เป็นต้น
ซึ่งเป็นการเพิ่มผลิตภัณฑ์ใหม่ๆ
จะทำให้บริษัทมีฐานลูกค้าที่กว้างขึ้นและกระจายสัดส่วนรายได้ไปสู่ธุรกิจที่มีศักยภาพในการเติบโตในอนาคต
เช่น งานสัมปทานการจัดเก็บผลประโยชน์จากการโฆษณาบนป้ายจราจรอัจฉริยะ
ซึ่งเป็นการทำธุรกิจโฆษณารูปแบบใหม่ มีเครือข่ายที่สามารถโฆษณาได้พร้อมกันมากถึง 40
จุดทั่วกรุงเทพมหานคร ตั้งอยู่ในตำแหน่งที่จะมีผู้ขับขี่ยานพาหนะให้ความสนใจ
และจะเป็นช่องทางการโฆษณาประชาสัมพันธ์ที่ดี ของบริษัทที่ต้องการใช้โฆษณา ดังนั้น
ผลของการเพิ่มสายธุรกิจดังกล่าวข้างต้น จะทำให้บริษัทมีฐานลูกค้าหลากหลายขึ้น
และสามารถการลดความเสี่ยงในการดำเนินธุรกิจของบริษัทได้

2.  การใช้เทคโนโลยีการผลิตที่ สามารถรองรับการปรับเปลี่ยนการผลิตสินค้ารูปแบบใหม่

บริษัทมีนโยบายลงทุนในเครื่องจักรที่มีเทคโนโลยีที่ทันสมัยอย่างสม่ำเสมอ
เพื่อการรองรับการผลิตผลิตภัณฑ์ที่มีความซับซ้อนของลูกค้า ทั้งนี้ โรงงานผลิตสินค้าของบริษัท
ยังมีมาตรฐานการผลิตได้รับใบรับรองมาตรฐาน ISO 9001:2000 จากสถาบันรับรองมาตรฐาน
SGS (THAILAND) LIMITED SYSTEM & SERVICE CERTIFICATION
ซึ่งทำให้ลูกค้ามั่นใจว่าบริษัทมีกระบวนการผลิตที่มีมาตรฐาน นอกจากนี้
ยังมีการบริหารสายการผลิตให้สามารถรองรับการปรับเปลี่ยนเพื่อการผลิตสินค้ารูปแบบใหม่
เพื่อให้สามารถใช้เครื่องจักรได้อย่างมีประสิทธิภาพภายใต้คำสั่งซื้อที่มีการเปลี่ยนแปลง
และยังสามารถรองรับการผลิตให้กับผลิตภัณฑ์ ต่าง ๆ ของบริษัทด้วย

3.  การมีพันธมิตรทางธุรกิจที่มีศักยภาพด้านการออกแบบและวิจัย ซึ่งมีฐานลูกค้าแข็งแกร่ง

จากการที่บริษัทมีพันธมิตรทางธุรกิจที่มีศักยภาพด้านการออกแบบและวิจัยให้ผลิตภัณฑ์ชั้นนำระดับโลก
เป็นผู้สนับสนุนเทคโนโลยีการผลิต (Know How) เช่น ให้คำแนะนำด้านการผลิต การควบคุมคุณภาพ
การให้ยืมเครื่องมือทดสอบ
ตลอดจนให้การสนับสนุนด้านการจัดหาวัตถุดิบที่มีคุณภาพตรงตามที่ลูกค้าต้องการ
ซึ่งทำให้บริษัทเกิดการประหยัดต่อขนาด
และมีต้นทุนการผลิตในระดับที่เหมาะสมและสามารถแข่งขันได้ นอกจากนี้
บริษัทวิจัยที่เป็นพันธมิตรทางธุรกิจของบริษัทยังเป็นผู้พัฒนาผลิตภัณฑ์ให้กับผู้ผลิตผลิตภัณฑ์ที่มีชื่อเสียงชั้นนำระดับโลกเป็นจำนวนมาก
และได้รับการยอมรับเป็นอย่างดี ทำให้มีฐานลูกค้าที่แข็งแกร่ง ดังนั้น
บริษัทจึงสามารถสร้างฐานลูกค้าใหม่ขึ้นได้โดยได้รับการสนับสนุนจากพันธมิตรของบริษัทอีกด้วย

4.  การมุ่งเน้นบริการหลังการขายที่ต่อเนื่อง และรักษาความพึงพอใจของลูกค้า

บริษัท มุ่งเน้นการให้บริการหลังการขายที่ต่อเนื่องโดยฝ่ายบริการลูกค้าของบริษัท
และการได้รับการสนับสนุนจากตัวแทนจำหน่ายที่ครอบคลุมทั่วประเทศ เช่น
การให้คำแนะนำในการใช้ผลิตภัณฑ์ด้วยความเชี่ยวชาญ
การให้บริการด้านอะไหล่ที่มีสำรองอย่างเพียงพอ และมีบริการซ่อมแซมแก้ไขที่รวดเร็ว
ส่งผลให้ลูกค้าเกิดความรู้สึกที่ดีต่อการใช้ผลิตภัณฑ์ของบริษัท เป็นการทำให้ลูกค้าจดจำตราสินค้า
เกิดความเชื่อถือ และเกิดความมั่นใจในการใช้ผลิตภัณฑ์หรือบริการของบริษัท ส่งผลให้บริษัทมีรายได้
นอกจากนี้บริษัทยังสร้างความสัมพันธ์ที่ดีกับลูกค้า
ด้วยการสำรวจความพึงพอใจของลูกค้าเพื่อการปรับปรุงบริการให้ดีขึ้น

5.  มุ่งเน้นการใช้เครื่องหมายการค้า FORTH เพื่อทำการตลาดให้ผลิตภัณฑ์ของบริษัท

จากการที่บริษัทดำเนินธุรกิจมานานกว่า 15 ปี มีผลิตภัณฑ์ต่าง ๆ ภายใต้เครื่องหมายการค้า FORTH
เป็นจำนวนมาก ดังนั้น
ในปัจจุบันผลิตภัณฑ์ของบริษัทจึงเป็นที่รู้จักและได้รับการยอมรับอย่างกว้างขวางในด้านคุณภาพ
และการบริการ
ทำให้บริษัทสามารถทำการตลาดผลิตภัณฑ์ของบริษัทให้ผู้บริโภคยอมรับได้ง่ายขึ้น

3.3 ภาวะอุตสาหกรรม สภาวะการแข่งขัน กลยุทธ์การแข่งขัน กลุ่มลูกค้าเป้าหมาย
และช่องทางการจำหน่ายของ
แต่ละผลิตภัณฑ์

1.  ธุรกิจผลิตและจำหน่ายอุปกรณ์ โทรคมนาคม และอุปกรณ์อิเล็กทรอนิกส์
    ภายใต้เครื่องหมายการค้า “FORTH”

อุตสาหกรรมโทรคมนาคม

บริการโทรคมนาคมโลกในช่วงปี 2534 - 2546 มีแนวโน้มเติบโตอย่างต่อเนื่อง
โดยที่โทรศัพท์พื้นฐานมีอัตราเติบโตเฉลี่ยปีละประมาณร้อยละ 6.9
แต่เนื่องจากความก้าวหน้าทางเทคโนโลยีสื่อสาร
และความสะดวกในการใช้งานทำให้จำนวนของผู้ใช้โทรศัพท์เคลื่อนที่
และอินเตอร์เน็ตเพิ่มขึ้นอย่างรวดเร็วตั้งแต่ปี 2542 เป็นต้นมา
จึงคาดว่าในปัจจุบันจำนวนของผู้ใช้โทรศัพท์เคลื่อนที่ทั้งหมดจะมีจำนวนมากกว่าจำนวนโทรศัพท์พื้นฐานทั่วโลก

จำนวนผู้ใช้บริการโทรศัพท์พื้นฐาน โทรศัพท์เคลื่อนที่ และอินเตอร์เน็ตทั่วโลก

[]

  ที่มา: INTERNATIONAL TELECOMMUNICATION UNION

ทิศทางของบริการโทรคมนาคมในประเทศไทย
จึงเป็นไปในทิศทางเดียวกับบริการโทรคมนาคมโลกดังกล่าวข้างต้น โดยในปี 2548
ประเทศไทยมีเลขหมายโทรศัพท์ที่พร้อมให้บริการ (Line Capacity) รวมทั้งประเทศ
จากผู้ประกอบการ 3 ราย ได้แก่ บมจ.ทีโอที บมจ.ทรู คอร์ปอเรชั่น และบมจ.ทีทีแอนด์ที
มีจำนวนทั้งหมด 8.62 ล้านเลขหมาย ทั้งนี้ เป็นเลขหมายที่มีผู้เช่าจำนวน 6.46 ล้านเลขหมาย
และมีเลขหมายโทรศัพท์สาธารณะสะสมทั้งสิ้น 0.33 ล้านเลขหมาย
ขณะที่มีผู้ใช้บริการโทรศัพท์เคลื่อนที่เป็นจำนวนมากถึง 29 ล้านเลขหมาย ทั้งนี้ บมจ.ทีโอที
ได้เริ่มดำเนินการขยายโครงข่ายโทรศัพท์พื้นฐานจำนวนประมาณ 0.56 ล้านเลขหมาย
เพื่อขยายโทรศัพท์พื้นฐานให้ครอบคลุมทั่วประเทศ ซึ่งคาดว่าโครงการจะแล้วเสร็จภายในปี 2549

จำนวนเลขหมายของผู้ใช้บริการโทรศัพท์พื้นฐานในประเทศไทย

[]

ที่มา: www.tot.co.th, www.truecorp.co.th, www.ttt.co.th

ภายหลังการเปิดเสรีประกอบกิจการโทรคมนาคมในปี 2549
ธุรกิจสื่อสารจะมีการแข่งขันกันรุนแรงมากขึ้น
เนื่องจากผู้ประกอบการรายใหญ่จากต่างประเทศอาจเข้าดำเนินธุรกิจในรูปแบบของการร่วมทุนหรือพันธมิตรทางธุรกิจ
อย่างไรก็ตาม ประกาศคณะกรรมการกิจการโทรคมนาคมแห่งชาติ (กทช.) เมื่อวันที่ 3 สิงหาคม
2548
ยังได้กำหนดหลักเกณฑ์ให้ผู้ประกอบกิจการโทรคมนาคมที่ได้รับใบอนุญาตจัดให้มีบริการโทรคมนาคมพื้นฐานโดยทั่วถึง
โดยกำหนดให้มีโทรศัพท์สาธารณะอย่างน้อย 2 เลขหมายต่อ 1 หมู่บ้าน จำนวนไม่เกิน 6,000
หมู่บ้าน จัดให้มีโทรศัพท์ประจำที่และโทรศัพท์สาธารณะรวมอย่างน้อย 2 เลขหมายต่อแห่ง
ในสถานศึกษา ศาสนสถาน สถานพยาบาล และหน่วยงานที่ให้ความช่วยเหลือแก่สังคมจำนวนไม่เกิน
4,000 แห่ง และยังจัดให้มีโทรศัพท์สาธารณะเพื่อชุมชนผู้มีรายได้น้อย
เพื่ออำนวยความสะดวกสำหรับคนพิการ และเพื่อหน่วยงานที่ให้ความช่วยเหลือทางสังคม เป็นต้น
ซึ่งเป็นการให้ผู้ประกอบกิจการโทรคมนาคมที่ได้รับใบอนุญาต
ผลักดันโทรคมนาคมพื้นฐานควบคู่ไปกับการพัฒนาโครงข่ายของตนด้วย
โดยผู้ประกอบกิจการโทรคมนาคมเป็นผู้รับผิดชอบค่าใช้จ่ายเอง
นอกจากนี้ประกาศคณะกรรมการกิจการโทรคมนาคมแห่งชาติ (กทช.) เมื่อวันที่ 7 เมษายน 2549
ได้กำหนดพื้นที่เป้าหมายในการจัดให้มีบริการพื้นฐานโดยทั่วถึงและบริการเพื่อสังคม ได้แก่
พื้นที่เป้าหมายการจัดให้มีโทรศัพท์สาธารณะในหมู่บ้าน จำนวน 6,000 หมู่บ้าน
และพื้นที่เป้าหมายการจัดให้มีโทรศัพท์สาธารณะและโทรศัพท์ประจำที่ในสถานศึกษา ศาสนสถาน
สถานพยาบาล และหน่วยงานที่ให้ความช่วยเหลือแก่สังคม จำนวน 4,000 หมู่บ้าน

แนวโน้มของบริการโทรศัพท์พื้นฐาน
ผู้ประกอบการจะให้ความสำคัญกับการพัฒนาเทคโนโลยีไปสู่การรวมกันของบริการต่าง ๆ
ที่มีในปัจจุบัน เช่น บริการด้านเสียง (Voice) บริการด้านข้อความ (Text) บริการด้านรูปภาพ
(Picture) หรือภาพเคลื่อนไหว (Viedo) โดยมุ่งเน้นการพัฒนาเทคโนโลยี 4 ส่วน ได้แก่
เทคโนโลยีโครงข่ายและการสื่อสารความเร็วสูง (High Speed) เทคโนโลยีไร้สาย
เทคโนโลยีอินเตอร์เน็ต และเทคโนโลยีอุปกรณ์ปลายทาง เพื่อให้เกิดการสื่อสารความเร็วสูง
มีความสะดวกในการใช้งาน มีความปลอดภัยของข้อมูลและมีความเป็นส่วนตัว
อีกทั้งเพื่อให้เกิดบริการและรูปแบบของเนื้อหาใหม่ ๆ โดยคาดว่า Line Capacity
ของโทรศัพท์พื้นฐานที่มีเหลืออยู่จะเริ่มลดลง
เนื่องจากแนวโน้มความนิยมในบริการอินเตอร์เน็ตบรอดแบนด์ความเร็วสูง (Asymmatric
Digital Subscriber Line: ADSL) เพิ่มขึ้น
ซึ่งมีความจำเป็นต้องใช้เลขหมายเพื่อการเชื่อมโยงมากขึ้น ดังนั้น
อุตสาหกรรมของธุรกิจผลิตตู้สาขาโทรศัพท์และอุปกรณ์โทรศัพท์ที่เกี่ยวข้อง ตลอดจนตู้ชุมสายโทรศัพท์
และระบบข้อมูลทางโทรศัพท์ของบริษัทจึงมีโอกาสเติบโตตามภาวะอุตสาหกรรมโทรคมนาคมพื้นฐาน
และนโยบายของ กทช.ดังกล่าวข้างต้น

อุตสาหกรรมพลังงานไฟฟ้าทดแทนจากแสงอาทิตย์

พลังงานแสงอาทิตย์เป็นหนึ่งในพลังงานทดแทนที่มีการเติบโตอย่างรวดเร็วในช่วง 5
ปีที่ผ่านมาโดยการผลิตไฟฟ้าจากพลังงานแสงอาทิตย์ของโลกมีอัตราการเติบโตร้อยละ 20-25 ต่อปี
โดยเฉพาะในปี 2547 ซึ่งอุตสาหกรรมพลังงานไฟฟ้าจากแสงอาทิตย์มีอัตราการเติบโตถึงร้อยละ 62
เมื่อเทียบกับปี 2546 ทั้งนี้ European Commission, Joint Research Center,
Renewable Energies Units ได้คาดการณ์ว่าภายในปี 2573
ทั่วโลกจะมีปริมาณการผลิตไฟฟ้าจากพลังงานแสงอาทิตย์เท่ากับ 140,000 เมกะวัตต์
หรือเติบโตขึ้นถึง 50 เท่าจากปี 2547
ที่มีปริมาณการผลิตไฟฟ้าจากพลังงานแสงอาทิตย์สะสมประมาณ 2,800 เมกะวัตต์

อุตสาหกรรมพลังงานแสงอาทิตย์ในประเทศไทยมีการเติบโตอย่างก้าวกระโดดเช่นเดียวกับแนวโน้มสากล
โดยมีปัจจัยหลักจากการสนับสนุนของภาครัฐบาลผ่านทางยุทธศาสตร์พลังงานทดแทน
ซึ่งสำนักงานนโยบายและแผนพลังงาน
กระทรวงพลังงานตั้งเป้าหมายให้เพิ่มสัดส่วนการใช้พลังงานทดแทนในประเทศจากร้อยละ 0.5 ในปี
2545 เป็นร้อยละ 8 ของพลังงานทั้งหมดในปี 2554
โดยมีสัดส่วนการใช้พลังงานแสงอาทิตย์ประมาณ 250 เมกะวัตต์
ดังนั้นอุตสาหกรรมพลังงานแสงอาทิตย์จึงได้รับการส่งเสริมการใช้งานอย่างจริงจังในฐานะพลังงานทดแทนตั้งแต่ปี
2546 เป็นต้นมา
ทั้งนี้การเติบโตอย่างก้าวกระโดดของอุตสาหกรรมพลังงานแสงอาทิตย์ส่งผลให้เครื่องควบคุมการประจุแบตเตอรี่และแปลงกระแสไฟฟ้าซึ่งเป็นส่วนประกอบที่จำเป็นในระบบการผลิตไฟฟ้าจากพลังงานแสงอาทิตย์มีแนวโน้มที่จะเติบโตอย่างรวดเร็วตามไปด้วย

ภาวะการแข่งขันของธุรกิจผลิตและจำหน่ายอุปกรณ์ โทรคมนาคม และอุปกรณ์อิเล็กทรอนิกส์
ภายใต้เครื่องหมายการค้า “FORTH”

ภาวะการแข่งขันในอุตสาหกรรมโทรคมนาคมพื้นฐาน มีความเกี่ยวข้องกับผลิตภัณฑ์ของบริษัท เช่น
ผลิตภัณฑ์ตู้สาขาโทรศัพท์ อุปกรณ์โทรศัพท์ และระบบศูนย์ให้บริการข้อมูลทางโทรศัพท์ (Call
Center) โดยที่ในปัจจุบันผลิตภัณฑ์ตู้สาขาโทรศัพท์ ของบริษัทมีคู่แข่งขันจากประเทศญี่ปุ่น ได้แก่
Panasonic และ NEC เป็นต้น และมีคู่แข่งขันในประเทศไทยได้แก่ Issac, Integrate และ
PHONik เป็นต้น
ซึ่งที่ผ่านมาการประมาณส่วนแบ่งทางการตลาดในอุตสาหกรรมนี้จะวัดจากยอดรวมของจำนวนสายโทรศัพท์ของตู้สาขาโทรศัพท์ที่จำหน่ายเป็นหลัก
โดยบริษัทเคยได้ทำการประเมินส่วนแบ่งทางการตลาดแล้วพบว่าผลิตภัณฑ์ของบริษัทเป็นตราสินค้าของคนไทยที่มีตำแหน่งทางการตลาดในระดับชั้นนำในการเป็นผู้ผลิตตู้สาขาโทรศัพท์
เมื่อเปรียบเทียบกับคู่แข่งขันจากต่างประเทศ และเป็นผู้นำตลาดเมื่อเปรียบเทียบกับคู่แข่งในประเทศ
นอกจากนี้ บริษัทยังมีคู่แข่งขันในผลิตภัณฑ์ระบบศูนย์ให้บริการข้อมูลทางโทรศัพท์ (Call Center)
เป็นผู้ผลิตจากประเทศเกาหลี และสหรัฐอเมริกา แต่อย่างไรก็ตาม
บริษัทยังไม่มีคู่แข่งขันจากในประเทศ

สำหรับผลิตภัณฑ์ระบบเรียกพยาบาล (Nurse Call) นั้น ในอดีตโรงพยาบาล และสถานพยาบาล
ทั้งภาครัฐและเอกชนยังสั่งซื้ออุปกรณ์ชนิดนี้จากผู้ผลิตในประเทศญี่ปุ่น
เนื่องจากยังไม่มีผู้ผลิตอุปกรณ์ชนิดนี้ขึ้นในประเทศไทย ในปัจจุบันโรงพยาบาลมีผลิตภัณฑ์ Nurse
Call ภายใต้ตราสินค้า AIPHONE จากประเทศญี่ปุ่นใช้อยู่ส่วนใหญ่
ดังนั้นบริษัทจึงเห็นโอกาสและจึงได้พัฒนาและผลิตขึ้นเป็นรายแรกในประเทศไทย โดยที่ผลิตภัณฑ์
Nurse Call ของบริษัทสามารถติดตั้งเพื่อใช้งานทดแทนผลิตภัณฑ์ของคู่แข่งได้ทันที
นอกจากนี้ยังสามารถออกแบบการใช้งานให้ได้ตรงกับตามความต้องการของลูกค้า ใช้งานง่าย
และมีราคาที่แข่งขันกับผลิตภัณฑ์ของผู้ผลิตจากต่างประเทศได้

ผลิตภัณฑ์ตู้ชุมสายโทรศัพท์ DLC ที่ผ่านมาบริษัทได้พัฒนาผลิตภัณฑ์ร่วมกับ บมจ.ทีโอที จนเป็นผลสำเร็จ
จึงทำให้บริษัทเป็นผู้ผลิตที่พัฒนาและผลิตตู้ชุมสายโทรศัพท์ DLC ขึ้นเป็นรายแรกของประเทศไทย
ทั้งนี้ผลิตภัณฑ์ดังกล่าวจะใช้ในการติดตั้งทดแทนตู้ชุมสายโทรศัพท์ชนิด Analog Loop Carrier
(ALC) ที่กำลังจะหมดอายุการใช้งาน หรือติดตั้งใหม่เพื่อเพิ่มหมายเลขให้กับผู้ประสงค์จะติดตั้ง
โดยบริษัทมีคู่แข่งขันจากต่างประเทศได้แก่ จีน (Huawei Technologies, ZTE Corporation)
และ สวีเดน (Ericsson) โดยที่ปัจจุบันบริษัทยังไม่มีคู่แข่งขันจากในประเทศ

ดังนั้น การที่บริษัทเป็นทั้งผู้ผลิตและจำหน่ายผลิตภัณฑ์ดังกล่าวทั้งหมดข้างต้น
ควบคู่กับการวิจัยพัฒนาเพื่อปรับปรุงผลิตภัณฑ์ให้ทันสมัย
มีความหลากหลายเพื่อตอบสนองความต้องการของลูกค้า จะทำให้มีราคาที่สามารถแข่งขันได้

กลยุทธ์การแข่งขันของธุรกิจผลิตและจำหน่ายอุปกรณ์ โทรคมนาคม และอุปกรณ์อิเล็กทรอนิกส์
ภายใต้เครื่องหมายการค้า “FORTH”

-   พัฒนาผลิตภัณฑ์รูปแบบใหม่ และมีผลิตภัณฑ์ที่หลากหลาย

จากการที่บริษัทสามารถมีผลงานการพัฒนาผลิตภัณฑ์ในรูปแบบต่าง ๆ ทำให้บริษัทมีผลิตภัณฑ์ใหม่
และมีผลิตภัณฑ์ที่หลากหลาย เช่น ผลิตภัณฑ์ตู้สาขาโทรศัพท์
อุปกรณ์ควบคุมการประจุและแปลงกระแสไฟฟ้า (Inverter/Charger) ผลิตภัณฑ์ตู้ชุมสายโทรศัพท์
DLC ระบบศูนย์ให้บริการข้อมูลทางโทรศัพท์ (Call Center) อุปกรณ์และระบบเรียกพยาบาล
(Nurse Call) เป็นต้น ซึ่งจะทำให้บริษัทสามารถตอบสนองความต้องการของลูกค้า
และสร้างฐานลูกค้าได้มากขึ้น

-   มีตราสินค้า FORTH ที่มีชื่อเสียงมานาน

บริษัทดำเนินธุรกิจมานานกว่า 15 ปี ในด้านการผลิตและจำหน่าย อุปกรณ์อิเล็กทรอนิกส์
ผลิตภัณฑ์อุปกรณ์โทรคมนาคม และอุปกรณ์อิเล็กทรอนิกส์ภายใต้เครื่องหมายการค้า FORTH
มาจนถึงปัจจุบัน ผลิตภัณฑ์ของบริษัทเป็นที่รู้จักและได้รับการยอมรับอย่างกว้างขวางในด้านคุณภาพ
และการบริการ ทำให้บริษัทสามารถนำเสนอผลิตภัณฑ์ใหม่ของบริษัทภายใต้ชื่อ FORTH
ให้ผู้บริโภคยอมรับได้ง่ายขึ้น

-   มีคุณภาพและราคาของผลิตภัณฑ์ที่แข่งขันได้

จากการที่บริษัทสามารถวิจัยและพัฒนา ตลอดจนสามารถผลิตสินค้าได้แล้ว
คุณภาพของผลิตภัณฑ์ยังสามารถแข่งขันกับผลิตภัณฑ์ของคู่แข่งขันจากต่างประเทศได้
เนื่องจากบริษัทมีความได้เปรียบด้านราคาที่มีต้นทุนการผลิตในด้านวัตถุดิบต่ำกว่าผลิตภัณฑ์นำเข้าจากต่างประเทศ
ทำให้สามารถแข่งขันด้านราคาได้ด้วย

-   มีบริการหลังการขายที่ทั่วถึง

บริษัทให้ความสำคัญกับบริการหลังการขายมาโดยตลอด ทั้งด้านอะไหล่ และบริการรับซ่อม
โดยผ่านฝ่ายบริการลูกค้า หรือผ่านตัวแทนจำหน่ายที่ตั้งอยู่ทั่วประเทศ
นอกจากนี้ยังเป็นผู้ให้คำแนะนำในการใช้ผลิตภัณฑ์
ซึ่งจะเป็นการสร้างความเชื่อมั่นกับลูกค้าในการใช้ผลิตภัณฑ์ของบริษัทอีกด้วย

กลุ่มลูกค้าเป้าหมายของธุรกิจผลิตและจำหน่ายอุปกรณ์ โทรคมนาคม และอุปกรณ์อิเล็กทรอนิกส์
ภายใต้เครื่องหมายการค้า “FORTH”

กลุ่มลูกค้าเป้าหมายส่วนใหญ่เป็นลูกค้าปลายทาง (End User) ซึ่งมีความหลากหลาย
และแตกต่างกันไปตามลักษณะผลิตภัณฑ์ โดยมีรายละเอียด ดังนี้

1)  ตู้สาขาโทรศัพท์ และระบบศูนย์ให้บริการข้อมูลทางโทรศัพท์ (Call Center)
    มีกลุ่มลูกค้าเป้าหมายเป็นบริษัทเอกชน และจำหน่ายให้กับหน่วยงานราชการในลักษณะโครงการ
    ซึ่งที่ผ่านมาบริษัทได้จำหน่ายผลิตภัณฑ์ให้กับ สำนักงานตำรวจแห่งชาติทั่วประเทศ
    ธนาคารกรุงเทพ กว่า 100 สาขา บมจ.ทีเอ ออเร้นจ์ (ทรู คอร์ปอเรชั่น) ทั่วประเทศ
    และในการประชุม APEC 2003 เป็นต้น

2)  อุปกรณ์ควบคุมการประจุแบตเตอรี่และแปลงกระแสไฟฟ้าสำหรับพลังงานแสงอาทิตย์
    มีกลุ่มลูกค้าเป้าหมายคือ ผู้ผลิตและติดตั้งอุปกรณ์ระบบพลังงานแสงอาทิตย์ ได้แก่
    บมจ.โซลาร์ตรอน และ บจก.อคิวเมนท์

3)  ตู้ชุมสายโทรศัพท์ DLC มีกลุ่มลูกค้าเป้าหมาย คือ บมจ.ทีโอที (“ทีโอที”) บมจ.ทีทีแอนด์ที
    และกลุ่มลูกค้าที่สนใจ เช่น โครงการบ้านเอื้ออาทร หมู่บ้าน คอนโดมิเนียม หรือชุมชนต่างๆ
    ทั้งในกรุงเทพมหานคร และต่างจังหวัด

4)  ระบบเรียกพยาบาล (Nurse Call) มีกลุ่มลูกค้าเป้าหมาย คือ โรงพยาบาล
    และสถานพยาบาล ของรัฐบาล และเอกชนทั่วประเทศ ที่ต้องการติดตั้งใหม่
    หรือใช้ทดแทนระบบเรียกพยาบาลเดิม ซึ่งที่ผ่านมาบริษัทได้จำหน่ายผลิตภัณฑ์ให้กับ
    โรงพยาบาลวิชัยยุทธ และโรงพยาบาลกรุงเทพ เป็นต้น

การจำหน่ายและช่องทางการจัดจำหน่ายของธุรกิจผลิตและจำหน่ายอุปกรณ์โทรคมนาคม
และอุปกรณ์อิเล็กทรอนิกส์ ภายใต้เครื่องหมายการค้า “FORTH”

การจัดจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า “FORTH”
ของบริษัทใช้ช่องทางการจัดจำหน่าย 2 ทางได้แก่ การจำหน่ายทางตรง (Direct)
โดยมีทีมงานขายตรงแยกตามสายผลิตภัณฑ์จำนวน 5
คนโดยมีนโยบายจำหน่ายทางตรงให้กับลูกค้าที่เป็นโครงการขนาดใหญ่ นอกจากนี้
ยังจำหน่ายผลิตภัณฑ์ผ่านตัวแทนจำหน่าย (Dealer) ซึ่งมีจำนวนมากกว่า 130 รายทั่วประเทศ
โดยเป็นผู้มีความรู้พื้นฐานในเรื่องของอิเล็กทรอนิกส์ ความสามารถบริการหลังการขาย
และความสามารถทำการตลาดให้กับบริษัทได้ เป็นต้น ทั้งนี้ในปี 2548
บริษัทมีสัดส่วนการขายระหว่างการจำหน่ายทางตรง กับการจำหน่ายผ่านตัวแทนจำหน่าย เท่ากับ
30:70 ของยอดขายในสายธุรกิจนี้

1.  ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
    ภายใต้ตราสินค้าของลูกค้า

อุตสาหกรรมอิเล็กทรอนิกส์

อุตสาหกรรมอิเล็กทรอนิกส์เป็นอุตสาหกรรมที่มีความสำคัญต่ออุตสาหกรรมการผลิตในภาพรวมที่มีความจำเป็นต้องใช้ชิ้นส่วนอิเล็กทรอนิกส์เป็นส่วนประกอบในการผลิตเพื่อตอบสนองความต้องการของผู้บริโภค
โดยที่อุตสาหกรรมอิเล็กทรอนิกส์ประกอบด้วยโครงสร้าง 3 ส่วน ได้แก่

-   อุตสาหรรมขั้นต้น (Upstream) ซึ่งเป็นขั้นการผลิตวัตถุดิบ เช่น Wafer Fabrication
    และสารกึ่งตัวนำ (Semiconductor)

-   อุตสาหกรรมขั้นกลาง (Midstream) ได้แก่ การผลิตชิ้นส่วนอิเล็กทรอนิกส์ เช่น
    แผงวงจรรวม ไดโอด ทรานซิสเตอร์ แผงวงจรพิมพ์ (Printed Circuit Board: PCB)

-   อุตสาหกรรมขั้นปลาย (Down Stream) คือ ธุรกิจประกอบแผงวงจรอิเล็กทรอนิกส์
    (Printed Circuit Board Assambly : PCBA)
    เพื่อนำไปเป็นส่วนประกอบในผลิตภัณฑ์ที่เกี่ยวข้องกับอุปกรณ์อิเล็กทรอนิกส์ต่างๆ เช่น
    เครื่องใช้ไฟฟ้า อุปกรณ์สื่อสาร คอมพิวเตอร์ ยานยนต์ เป็นต้น

จากตัวเลขกำลังการผลิตรวมของแผ่นวงจรพิมพ์ซึ่งใช้สำหรับผลิตแผงวงจรอิเล็กทรอนิกส์ในตลาดโลกแสดงให้เห็นว่าช่วงครึ่งปีหลังของ
ปี 2546 เป็นต้นมา ตัวเลข Book-to-bill ratio ของแผ่นวงจรพิมพ์กลุ่มผู้ผลิตชาวญี่ปุ่น
โดยรวมอยู่ในระดับสูงกว่า 1 เท่า
โดยที่ภาวะอุตสาหกรรมผลิตแผ่นวงจรพิมพ์ก็ยังมีความผันผวนตามฤดูกาล

PCB BOOK-TO-BILL RATIO ของผู้ผลิตชาวญี่ปุ่นทั้งในประเทศญี่ปุ่นและต่างประเทศ

[]

ที่มา: Semiconductor Equipment Association of Japan

ภาวะอุตสาหกรรมผลิตและประกอบแผงวงจรอิเล็กทรอนิกส์ในประเทศไทย

เนื่องจากผู้ผลิตในอุตสาหกรรมแผงวงจรอิเล็กทรอนิกส์ของไทย
ส่วนใหญ่เป็นผู้ผลิตและประกอบแผงวงจรอิเล็กทรอนิกส์ให้กับผู้ผลิตเครื่องใช้ไฟฟ้า อุปกรณ์สื่อสาร
คอมพิวเตอร์ และอื่นๆ ภายในประเทศ ซึ่งเป็นการผลิตเพื่อการส่งออก
ดังนั้นภาวะอุตสาหกรรมประกอบแผงวงจรอิเล็กทรอนิกส์ในประเทศไทยจะขึ้นอยู่กับอุปสงค์ของการผลิตเครื่องใช้ไฟฟ้า
คอมพิวเตอร์และการสื่อสารเป็นหลัก

จากมูลค่าการส่งออกเครื่องใช้ไฟฟ้า และอิเล็กทรอนิกส์ของไทยตั้งแต่ปี 2544-2549
เพิ่มขึ้นอย่างต่อเนื่อง โดยมีอัตราเติบโตเฉลี่ยร้อยละ 12.88 ร้อยละ 4.49 และร้อยละ 17.4
ต่อปี ตามลำดับ ทั้งนี้
การส่งออกส่วนใหญ่เป็นการส่งออกของบริษัทข้ามชาติรายใหญ่จากประเทศญี่ปุ่นและเกาหลีใต้ที่ย้ายฐานการผลิตมายังไทยเพื่อรับประโยชน์จากข้อตกลงทางการค้าของภาครัฐในการเปิดเสรีทางการค้าในอาเซียนและการค้าทวิภาคีกับประเทศต่างๆ
ทั้งในเอเชียและภูมิภาคอื่นๆ โดยเฉพาะสินค้าเครื่องใช้ไฟฟ้า
แสดงให้เห็นว่าแนวโน้มอุตสาหกรรมเครื่องใช้ไฟฟ้าและอิเล็กทรอนิกส์ยังคงขยายตัวได้ต่อเนื่อง ทั้งนี้
ธนาคารเพื่อการส่งออกและนำเข้าแห่งประเทศไทย คาดการ์ณว่าในปี 2550
มีแนวโน้มขยายตัวเพิ่มขึ้น เนื่องจาก

-   ตลาดผลิตภัณฑ์อิเล็กทรอนิกส์โลกยังมีแนวโน้มสดใสตามวัฎจักรสินค้าที่ยังอยู่ในช่วงขาขึ้น
    ดังจะเห็นได้จาก
    ตลาดผลิตภัณฑ์อิเล็กทรอนิกส์โลกยังมีแนวโน้มสดใสตามวัฎจักรสินค้าที่ยังอยู่ในช่วงขาขึ้น
    ดังจะเห็นได้จาก SEMI Book-to-Bill Ratio และ PCB Book-to-Bill-Ratio
    ในช่วงต้นปี 2550 ที่ยังมีค่าอยู่ที่ระดับ 1.0
    สะท้อนให้เห็นถึงความต้องการสินค้าที่ยังอยู่ในระดับสูง
    ทั้งนี้ภาวะตลาดผลิตภัณฑ์อิเล็กทรอกนิกส์ที่สำคัญที่คาดว่าจะขยายตัวได้แก่
    คอมพิวเตอร์และส่วนประกอบคอมพิวเตอร์, เซมิคอนดักเตอร์, และฮาร์ดดิสก์ไดร์ฟ เป็นต้น

-   การส่งออกชิ้นส่วนอิเล็กทรอนิกส์มีแผนขยายการลงทุนในประเทสไทยอย่างต่อเนื่อง เช่น

  - อุตสาหกรรมผลิตฮาร์ดดิสก์ไดร์ฟ
  ผู้ผลิตฮาร์ดดิสก์ไดรฤรายใหญ่ของโลกที่เข้ามาตั้งฐานการผลิตใน ประเทศไทย เช่น ฮิตาชิ ฟูจิตสิ
  และเวสเทิร์น ดิจิตอล มีแผนการขยายการลงทุนในไทย เพื่อรองรับความ
  ต้องการใช้ฮาร์ดดิสก์ไดร์ฟ ของโลกเพิ่มขึ้น

-   ผู้ผลิตเซมิคอนดักเตอร์จากต่างประเทศอีกหลายราย
    มีแผนย้ายฐานการผลิตเข้ามายังประเทศไทย เช่น บริษัท ไมครอน พรีซีชั่น ของเกาหลีใต้
    ซึ่งย้ายฐานการผลิตบางส่วนจากเกาหลีใต้มายังไทย
    และคาดว่าจะสามารถผลิตชิ้นส่วนเซมิคอนดักเตอร์ได้ 1,000 ล้านชิ้นต่อปี ภายในปี 2550

-   จีนปรับเพิ่มอัตราภาษีเงินได้นิติบุคคลอีกราวร้อยละ 50
    ส่งผลให้ผู้ผลิตผลิตภัณฑ์อิเล็กทรอนิกส์ต่างชาติหลายราย
    ทยอยย้ายฐานการผลิตมายังประเทศไทย
    โดยเฉพาะผู้ประกอบการไต้หวันที่เตรียมย้ายฐานการผลิตจากจีนมายังไทย มูลค่าการลงทุนกว่า
    200 ล้านดอลลาร์สหรัฐ
    ส่วนใหญ่เป็นผู้ผลิตชิ้นส่วนอิเล็กทรอนิกส์ของไทยไปยังประเทศสมาชิกอาเชียนขยายตัวขึ้น

มูลค่าการส่งออกเครื่องใช้ไฟฟ้า และเครื่องอิเล็กทรอนิกส์ของประเทศไทย

[]

ที่มา : กระทรวงพาณิชย์

ภาวะการแข่งขันของธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า

ปัจจุบัน อุตสาหกรรมการผลิตเครื่องใช้ไฟฟ้าและอิเล็กทรอนิกส์ มีการแข่งขันกันสูงในตลาดโลก
โดยเฉพาะการแข่งขันจากประเทศจีนซึ่งมีความได้เปรียบด้านต้นทุนการผลิต
และยังเป็นผู้ผลิตสินค้าให้กับบริษัทต่าง ๆ ในประเทศสหรัฐอเมริกา ประเทศในกลุ่มสหภาพยุโรป
และประเทศญี่ปุ่น
แต่อย่างไรก็ตามการแข่งขันจากประเทศจีนในตลาดโลกเริ่มมีผลกระทบลดน้อยลงเนื่องจากปัจจุบันมีแนวโน้มต้นทุนการผลิตที่สูงขึ้น
ทั้งนี้ ปัจจัยสำคัญในการกำหนดการแข่งขันของอุตสาหกรรมนี้ คือ สภาวะเศรษฐกิจโลก
การพัฒนาเทคโนโลยีการผลิต รวมถึงกฎหมายที่เกี่ยวกับการค้าระหว่างประเทศ
ในปัจจุบันเจ้าของตราสินค้า (Original Brand Name Producer) รวมถึงผู้ผลิตสินค้าต้นแบบ
(Original Electronics Manufacturing: OEM) จึงใช้กลยุทธ์ด้านราคาในการแข่งขัน
โดยการปรับปรุงให้มีต้นทุนผลิตที่ต่ำลง
โดยเน้นการจ้างผลิตและประกอบแผงวงจรอุปกรณ์อิเล็กทรอนิกส์จากทั่วโลก (Global Sourcing)
เพื่อให้ได้รับประโยชน์ด้านต้นทุนผลิตที่ต่ำจากการหาแหล่งผลิตที่ราคาถูกกว่า
โดยยังมีคุณภาพที่ได้มาตรฐาน

ส่งผลให้ประเทศในแถบเอเชียได้รับประโยชน์จากการขยายตัวของบริษัทรับจ้างผลิตผลิตภัณฑ์อิเล็กทรอนิกส์
(Contracted Electronic Manufacturing: CEM)
ซึ่งประเทศไทยก็นับเป็นแหล่งรับจ้างผลิตประกอบชิ้นส่วนอิเล็กทรอนิกส์ที่สำคัญ
ในปัจจุบันบริษัทมีคู่แข่งได้แก่ บมจ.ทีมพรีซิชั่น (Team) และ บมจ.เอสวีไอ (SVI) เป็นต้น
อย่างไรก็ตาม โดยปกติลูกค้าจะมีการสั่งซื้อ/สั่งผลิตจากผู้ผลิตหลายราย
เพื่อลดความเสี่ยงจากการไม่ได้รับสินค้าตามกำหนด
และในการคัดเลือกผู้ผลิตสำหรับลูกค้าในแต่ละราย ลูกค้าต้องใช้เวลาในการคัดเลือก
และต้องผ่านขั้นตอนต่างๆ
จนเมื่อลูกค้าจะยอมรับคุณภาพและไว้วางใจให้ผู้ประกอบการได้มีรายชื่อเป็นผู้ผลิตของลูกค้าแล้ว
จะได้รับคำสั่งซื้อโดยสม่ำเสมอและมักจะไม่เปลี่ยนไปสั่งผู้ผลิตอื่นโดยไม่จำเป็น
เนื่องจากจะทำให้ลูกค้ามีค่าใช้จ่ายจากการเปลี่ยนผู้ผลิต (Switching Cost)
ซึ่งอาจทำให้ลูกค้ามีค่าใช้จ่ายในการผลิตสูงขึ้น

ทั้งนี้
บริษัทเป็นผู้ผลิตและประกอบแผงวงจรอิเล็กทรอนิกส์ที่มีศักยภาพในการแข่งขันกับคู่แข่งขันในอุตสาหกรรม
และคู่แข่งขันรายใหม่ เนื่องจากบริษัทมีความพร้อมในด้านต่าง ๆ ได้แก่

-   ได้รับการถ่ายทอดเทคโนโลยีการผลิต (Know How) จากผู้ผลิตและวิจัยจากประเทศญี่ปุ่น
    เพื่อผลิตสินค้าซึ่งเป็นที่ต้องการของลูกค้า และได้ฐานลูกค้าของเจ้าของ Know How
    ที่มาลงทุนเพิ่มกำลังการผลิตหรือย้ายฐานการผลิตมาในประเทศไทย

-   การมีฐานลูกค้าที่เป็นผู้ประกอบการรายใหญ่ในแต่ละอุตสาหกรรม เช่น บจก.ไดกิ้น อินดัสตรี้
    (ประเทศไทย) บจก.มินิแบร์ ไทย ลิมิเต็ด และบจก.โซนี่ เทคโนโลยี (ประเทศไทย)
    เป็นต้น

-   การมีเงินทุนหมุนเวียนที่เพียงพอในการผลิต มีมาตรฐานด้านคุณภาพในการผลิต
    และมีความสามารถในการปรับเปลี่ยนสายการผลิต เพื่อรองรับการผลิตผลิตภัณฑ์รูปแบบใหม่

-   มีทีมงานที่มีประสบการณ์และความชำนาญในการพัฒนาผลิตภัณฑ์ในอุตสาหกรรมรับจ้างผลิตและประกอบแผงวงจรอุปกรณ์โทรคมนาคม
    และอิเล็กทรอนิกส์

กลยุทธ์การแข่งขันของธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า

-   มีความพร้อมทางเทคโนโลยีที่สามารถการปรับเปลี่ยนสายการผลิตเพื่อรองรับผลิตภัณฑ์รูปแบบใหม่

  นอกจากบริษัทจะเป็นผู้ผลิตผลิตภัณฑ์ที่มีคุณภาพ และมีมาตรฐานในการผลิต
  ซึ่งเป็นปัจจัยพื้นฐานของผู้ผลิตและประกอบแผงวงจรอุปกรณ์โทรคมนาคม และอิเล็กทรอนิกส์แล้ว
  บริษัทยังใช้กลยุทธ์การปรับเปลี่ยนสายการผลิตเพื่อรองรับผลิตภัณฑ์รูปแบบใหม่
  ภายใต้ตราสินค้าของลูกค้า และแผงวงจรและผลิตภัณฑ์ภายใต้ตราสินค้าของบริษัท
  เพื่อให้บริษัทสามารถใช้งานเครื่องจักรในการผลิตได้อย่างมีประสิทธิภาพ

-   มีกำลังการผลิตที่เพียงพอที่รองรับความต้องการสั่งซื้อเป็นจำนวนมาก

  บริษัทมีการลงทุนอย่างสม่ำเสมอเพื่อนำเทคโนโลยีระดับสูงมาใช้ในกระบวนการผลิต
  ทั้งนี้เพื่อให้มีกำลังการผลิตที่เพิ่มขึ้น
  และมีความสามารถในการผลิตก้าวทันตามเทคโนโลยีของผลิตภัณฑ์ที่เปลี่ยนแปลง
  และสามารถรักษาโอกาสในการแข่งขันได้

-   มีราคาที่สามารถแข่งขันได้

  บริษัทให้ความสำคัญในการแข่งขันด้านราคา
  โดยพยายามที่จะรักษาระดับต้นทุนการผลิตให้สามารถแข่งขันได้
  โดยทำข้อตกลงกับเจ้าของเทคโนโลยีการผลิตรายหนึ่ง ให้บริษัทสามารถสั่งซื้อวัตถุดิบผ่านได้
  เพื่อให้ได้ประโยชน์จากการประหยัดต่อขนาด (Economy of Scale)
  ประกอบกับการควบคุมต้นทุนการผลิตในส่วนต่าง ๆ
  ให้อยู่ในระดับที่บริษัทสามารถแข่งขันด้านราคาได้

กลุ่มลูกค้าเป้าหมายของธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า

บริษัทจะมุ่งเน้นกลุ่มลูกค้าเป้าหมายเป็นกลุ่มผู้ผลิตสินค้าต้นแบบ (Original Electronics
Manufacturing: OEM)
ซึ่งเป็นเจ้าของตราสินค้าจากต่างประเทศที่มีฐานการผลิตสินค้าในประเทศไทย
โดยในปัจจุบันบริษัทมีลูกค้าอยู่ในหมวดอุตสาหกรรมต่างๆ ได้แก่ ผู้ผลิตเครื่องปรับอากาศ
(บจก.ไดกิ้น อินดัสตรี้ (ประเทศไทย)) ผู้ผลิตเครื่องเล่น ดีวีดี และผู้ผลิตวิทยุติดรถยนต์
(บจก.โซนี่ เทคโนโลยี (ประเทศไทย) และบจก.ไพโอเนียร์ แมนูแฟคเจอริ่ง (ประเทศไทย))
ผู้ผลิตอุปกรณ์คีย์บอร์ดคอมพิวเตอร์ (บจก.มินิแบร์ ไทย ลิมิเต็ด) และผู้ผลิตโทรศัพท์เคลื่อนที่
(บจก.พีซีทีที) เป็นต้น นอกจากนี้
บริษัทยังมีนโยบายที่จะขยายฐานลูกค้าที่เป็นผู้จำหน่ายอุปกรณ์อิเล็กทรอนิกส์ ต่าง ๆ
ที่ให้บริษัทเป็นผู้ผลิตสินค้าในลักษณะรับเหมาผลิต (Turnkey) มากขึ้น เช่น
อุปกรณ์สื่อสารรับส่งข้อมูลผ่านดาวเทียมความเร็วสูง (Broadband) สำหรับโครงการดาวเทียม
IPSTAR ของ บมจ.ชินแซทเทลไลท์ ผู้จำหน่ายอุปกรณ์รับส่งข้อมูลผ่านดาวเทียมติดยานพาหนะ
(Vehicle Tracking) และผู้จำหน่ายมิเตอร์ไฟฟ้าระบบอิเล็กทรอนิกส์ (Electronic
Watt-Hour Meter) เป็นต้น

การจำหน่ายและช่องทางการจำหน่ายของธุรกิจผลิตและประกอบแผงวงจรอุปกรณ์โทรคมนาคม
และอิเล็กทรอนิกส์ ภายใต้ตราสินค้าของลูกค้า

ปัจจุบัน บริษัทจัดจำหน่ายทั้งทางตรงและผ่านนายหน้าตัวแทนในสัดส่วน 91:9
บริษัทจะเน้นการจำหน่ายทางตรงเป็นหลัก
เนื่องจากบริษัทต้องการนำเสนอประสบการณ์ในการรับงานของบริษัท เทคโนโลยีการผลิต
กระบวนการผลิต วิธีการเก็บวัตถุดิบ ประสบการณ์ของทีมงาน และผู้บริหาร
เพื่อทำให้ลูกค้าไว้วางใจให้บริษัทผลิตสินค้า ดังนั้น
ลูกค้าจะมีการเข้ามาเยี่ยมชมหรือตรวจสอบโรงงานก่อนมีการตกลงให้บริษัทผลิตสินค้าให้
และลูกค้าบางรายอาจจะมีการส่งทีมงานฝ่ายเทคนิคเข้าทำงานร่วมกับฝ่ายผลิตของบริษัทเพื่อร่วมวางแผนด้วย
โดยที่กระบวนการผลิตสินค้าประกอบด้วย การออกแบบกระบวนการผลิต
และวิเคราะห์ต้นทุนในการผลิตเพื่อทำข้อเสนอให้กับลูกค้า การผลิตสินค้าตัวอย่าง (Pilot Run)
จนถึงการเริ่มดำเนินการผลิตและส่งมอบสินค้าตามคำสั่งซื้อของลูกค้า นอกจากนี้
บริษัทยังใช้ช่องทางการหาลูกค้าใหม่ โดยการประชาสัมพันธ์ผ่านเวปไซท์ของบริษัท คือ
www.forth.co.th การแนะนำและชักชวนจากกลุ่มลูกค้าปัจจุบันของบริษัท
และจากการแนะนำโดยผู้บริหารของบริษัท และจากเจ้าของ Know How การผลิตด้วย เป็นต้น

1.  ธุรกิจผลิตและติดตั้งระบบสัญญาณไฟจราจร

อุตสาหกรรมระบบสัญญาณไฟจราจร

ในอดีต
ประเทศไทยมีการติดตั้งระบบสัญญาณไฟจราจรทั่วประเทศโดยมีการนำเข้าผลิตภัณฑ์สัญญาณไฟจราจรจากต่างประเทศเป็นหลัก
ทั้งในด้านระบบจราจร และโคมสัญญาณไฟจราจร ซึ่งในอดีตนิยมใช้หลอดไฟแบบ Halogen
เนื่องจากเป็นผลิตภัณฑ์ที่ยังไม่มีผู้ผลิตขึ้นในประเทศ แต่ในปัจจุบันระบบสัญญาณไฟจราจรแบบ LED
เริ่มเป็นที่นิยมมากขึ้น
และในประเทศไทยเริ่มมีผู้ที่สามารถผลิตระบบสัญญาณไฟจราจรขึ้นได้เป็นผลสำเร็จ
หน่วยงานของกรุงเทพมหานครจึงได้เริ่มทดลองใช้ โดยมีหน่วยงานราชการต่าง ๆ
ให้ความสนใจที่จะจัดซื้ออุปกรณ์ดังกล่าวจากผู้ผลิตในประเทศมากขึ้น

อุตสาหกรรมผลิตและติดตั้งระบบสัญญาณไฟจราจรในปัจจุบันจึงเกิดขึ้นเพื่อรองรับการขยายตัวของปริมาณความต้องการใช้ในสินค้าดังกล่าวตามโครงการใหม่
ๆ ของหน่วยงานต่างๆ
และยังจะเน้นไปที่การผลิตขึ้นเพื่อทดแทนสินค้าที่ใช้อยู่เดิมซึ่งชำรุดและเสื่อมโทรม
ซึ่งหน่วยงานที่รับผิดชอบในโครงการดังกล่าว ได้แก่ กรุงเทพมหานคร
มีพื้นที่รับผิดชอบในเขตกรุงเทพมหานคร เทศบาลท้องถิ่นต่าง ๆ
มีพื้นที่รับผิดชอบในเขตเทศบาลท้องถิ่นนั้น ๆ ที่ตั้งอยู่ องค์การบริหารส่วนตำบล
มีพื้นที่รับผิดชอบตามท้องถิ่นต่างๆ กรมทางหลวงซึ่งมีพื้นที่รับผิดชอบตามเขตพื้นที่ระหว่างจังหวัด
และกรมทางหลวงชนบท โดยมีลักษณะการซื้อขายเป็นแบบประมูลโครงการตามวาระต่าง ๆ
ในผลิตภัณฑ์ประเภทต่าง ๆ ได้แก่ ตู้ควบคุมสัญญาณไฟจราจร โคมสัญญาณไฟจราจร
เครื่องนับเวลาถอยหลัง สัญญาณไฟคนข้ามถนนอัจฉริยะ สัญญาณไฟสลับช่องจราจร และ
ไฟกระพริบระบบพลังงานแสงอาทิตย์ เป็นต้น โดยมีจำนวนองค์กรหรือหน่วยงานทางราชการต่าง ๆ
ทั่วประเทศที่รับผิดชอบในการสั่งซื้อผลิตภัณฑ์ดังกล่าว ได้แก่ เทศบาลทั่วประเทศ และ
องค์การบริหารส่วนตำบล ทั่วประเทศ ณ. เดือนสิงหาคม 2548 มีจำนวน มีจำนวน 1,005 แห่ง
และ 7,403 แห่ง ตามลำดับ
ซึ่งจะเห็นได้ว่าตลาดในหน่วยงานส่วนภูมิภาคและของกรมทางหลวงมีขนาดใหญ่
จึงมีโอกาสที่ผลิตภัณฑ์ในอุตสาหรรมกลุ่มนี้จะเติบโตได้อีกมาก

งบประมาณในส่วนของกรุงเทพมหานครที่เกี่ยวข้องกับอุปกรณ์และระบบสัญญาณไฟจราจร

หน่วย: ล้านบาท

  ----------------------------------------------- ----------- ------- ------- ------- -------
  ประเภท                                          ปีงบประมาณ                           

                                                  2544        2545    2546    2547    2548*

  เปลี่ยนหลอดไฟเป็นชนิด LED                           -           -       35.00   105.0   4.98

  ติดตั้ง Countdown Display                          -           -       19.70   20.0    -

  ไฟกระพริบสีเหลืองยืนเหนือพื้นจราจรพร้อมกล่องไฟรูปทางข้าม   6.2         10.0    0.09    10.9    6.18

  ติดตั้งสัญญาณไฟตามแยกใหม่                            8.6         1.6     3.10    24.7    3.94

  สัญญาณไฟควบคุมช่องทางเดินรถกลับทิศทาง                 -           4.0     -       1.9     8.31

  สัญญาณไฟกดปุ่มคนเดินข้ามถนน                          -           -       0.16    -       33.13

  ปรับปรุงสัญญาณไฟจราจร                              19.1        30.3    28.40   37.5    27.41

  รวม                                             33.9        45.9    86.5    200.0   83.95
  ----------------------------------------------- ----------- ------- ------- ------- -------

ที่มา: กรุงเทพมหานคร

หมายเหตุ: * ข้อมูล ณ วันที่ 17 พ.ค. 2548 ซึ่งไม่รวมงบเพิ่มเติมประจำปี 2548

จากตารางข้างต้น
แสดงให้เห็นถึงความต้องการใช้ผลิตภัณฑ์ระบบสัญญาณไฟจราจรของกรุงเทพมหานคร
ซึ่งบริษัทคาดว่าสิ้นปี 2548 จะมีมูลค่ารวมทั้งสิ้นประมาณ 140 ล้านบาท
ซึ่งส่งผลถึงแนวโน้มการจำหน่ายและติดตั้งอุปกรณ์ระบบสัญญาณไฟจราจรในระดับภูมิภาคที่มีแนวโน้มขยายตัวเพิ่มขึ้น
โดยที่หน่วยงานราชการที่เกี่ยวข้องโดยเฉพาะเทศบาลท้องถิ่นต่างๆ
ได้เริ่มให้ความสนใจที่จะติดตั้งอุปกรณ์ดังกล่าวข้างต้น
จากการได้เห็นผลงานระบบสัญญาณไฟจราจรในกรุงเทพมหานครมาแล้ว ดังนั้น บริษัทจึงคาดว่าในปี
2548 - 2549 จะมีมูลค่ารวมทั้งสิ้นเท่ากับ 90 และ 150 ล้านบาท ตามลำดับ

ภาวะการแข่งขันของธุรกิจผลิตและติดตั้งระบบสัญญาณไฟจราจร

ในอดีต การติดตั้งระบบสัญญาณไฟจราจรทั้งหมดเป็นการนำเข้าผลิตภัณฑ์จากต่างประเทศ เช่น
บริษัทผู้ผลิตระบบสัญญาณไฟจราจรจากประเทศอังกฤษ
จึงทำให้มีมูลค่าในการติดตั้งและการบำรุงรักษาค่อนข้างสูง
ซึ่งขณะนั้นในประเทศไทยยังไม่มีผู้ผลิตที่สามารถผลิตผลิตภัณฑ์ระบบสัญญาณไฟจราจรให้เป็นที่ยอมรับด้านคุณภาพได้
แต่จากการที่หน่วยงานราชการต่าง ๆ เริ่มให้ความสนใจจัดซื้อจากผู้ผลิตในประเทศมากขึ้น
บริษัทจึงให้ความสนใจ และได้พัฒนาผลิตภัณฑ์ระบบสัญญาณไฟจราจรขึ้นเป็นบริษัทแรกในประเทศไทย
และนำผลิตภัณฑ์เข้าทดสอบจากหน่วยงานต่างๆ เช่น ในปี 2546 ผลิตภัณฑ์ตู้ควบคุมสัญญาณไฟจราจร
โคมสัญญาณไฟจราจร ชนิด LED และเครื่องนับเวลาถอยหลัง ชนิด LED
ได้ผ่านการรับรองคุณภาพจากสำนักงานมาตรฐานผลิตภัณฑ์ (มอก.) และในปี 2547 – 2548
ผลิตภัณฑ์โคมสัญญาณไฟจราจร และโคมสัญญาณไฟจราจรสำหรับคนข้ามถนน
ได้ผ่านการรับรองจากกรมวิทยาศาสตร์บริการ เป็นต้น และด้วยคุณสมบัติที่หลอด LED
ใช้กระแสไฟฟ้าน้อยกว่าหลอดแบบ Halogen มีอายุการใช้งานนานกว่าแบบเดิม 5 – 10 ปี
และให้ความปลอดภัยต่อผู้ใช้รถใช้ถนนสูงกว่า เนื่องจากในโคมสัญญาณไฟจราจร ประกอบด้วยหลอด
LED จำนวนมาก หากมีหลอดใดหลอดหนึ่งหมดอายุการใช้งานหรือเสื่อมสภาพ
โคมสัญญาณไฟนั้นก็จะยังคงใช้งานได้อย่างเป็นปกติโดยผู้ใช้รถใช้ถนนอาจไม่รู้สึกถึงความแตกต่าง
ดังนั้น จึงมีหน่วยงานราชการต่าง ๆ
ทั้งในกรุงเทพมหานครและต่างจังหวัดให้การยอมรับผลิตภัณฑ์ของบริษัทมากขึ้นเพื่อใช้ติดตั้งทดแทนสัญญาณไฟจราจรเดิมที่เสื่อมสภาพลง
หรือใช้ติดตั้งตามทางแยกที่เกิดขึ้นใหม่ เป็นต้น

ในปัจจุบัน บริษัทจึงเป็นผู้นำผลิตภัณฑ์ระบบสัญญาณไฟจราจรในประเทศไทยทั้งหมด
โดยที่ยังคงให้ความสำคัญในการพัฒนาผลิตภัณฑ์ใหม่อย่างต่อเนื่อง
ซึ่งทำให้บริษัทมีความได้เปรียบคู่แข่งขันในประเทศ ในฐานะเป็นผู้นำ
นอกจากนี้บริษัทยังสามารถแข่งขันกับผลิตภัณฑ์จากต่างประเทศได้
ในด้านการให้บริการหลังการขายและให้บริการบำรุงรักษาที่รวดเร็ว
เนื่องจากบริษัทเป็นผู้ผลิตมีการสำรองวัตถุดิบและอะไหล่ที่เพียงพอ
ไม่ต้องรอสั่งซื้ออะไหล่จากต่างประเทศซึ่งต้องใช้เวลานานกว่า

กลยุทธ์การแข่งขันของธุรกิจผลิตและติดตั้งระบบสัญญาณไฟจราจร

-   มีมาตรฐานคุณภาพ และคุณสมบัติของสินค้าเป็นที่ยอมรับจากหน่วยงานราชการ

จากการที่ผลิตภัณฑ์ของบริษัทเกี่ยวข้องกับการให้สัญญาณไฟจราจร
และระบบความปลอดภัยทางการจราจร ดังนั้น ผลิตภัณฑ์ต่าง ๆ
ของบริษัทจึงได้ผ่านการทดสอบคุณสมบัติจากหน่วยงานต่าง ๆ
เพื่อมั่นใจได้ว่าจะมีคุณภาพและความทนทานต่อการใช้งาน นอกจากนี้
ผลิตภัณฑ์ที่บริษัทได้ผลิตและติดตั้งไปแล้วทั้งหมดมีคุณสมบัติที่โดดเด่นในเรื่องของการประหยัดพลังงานเมื่อเทียบกับหลอดแบบ
Halogen และมีคุณภาพเป็นที่ยอมรับจากหน่วยงานราชการทั้งในกรุงเทพมหานคร และต่างจังหวัด

-   มีความสามารถในการแข่งขันด้านราคา

บริษัทสามารถจัดซื้อวัตถุดิบสำคัญได้โดยตรงจากผู้ผลิต และจัดซื้อวัตถุดิบอื่นผ่านบริษัทในเครือ
ประกอบกับการควบคุมต้นทุนที่เหมาะสม
จึงทำให้บริษัทมีต้นทุนการผลิตเอื้อให้สามารถกำหนดราคาที่แข่งขันกับผลิตภัณฑ์จากผู้ผลิตในต่างประเทศได้

-   พัฒนาผลิตภัณฑ์รูปแบบใหม่ เพื่อตอบสนองความต้องการของลูกค้า

บริษัทให้ความสำคัญกับการพัฒนาผลิตภัณฑ์ใหม่ เพื่อตอบสนองความต้องการของลูกค้า
และรักษาความเป็นผู้นำของผลิตภัณฑ์ระบบสัญญาณไฟจราจรในประเทศไทย

-   มีวัตถุดิบและอะไหล่สำรองที่เพียงพอ

จากการที่บริษัทมีผลงานติดตั้งผลิตภัณฑ์ของบริษัทให้กับหน่วยงานราชการหลายแห่ง
ซึ่งส่วนใหญ่จะมีการรับประกันผลงานการติดตั้งเป็นเวลาประมาณ 2 ปี อย่างไรก็ตาม
จากการที่บริษัทเป็นผู้ผลิตระบบสัญญาณไฟจราจรด้วย
จึงมีความพร้อมด้านการสำรองวัตถุดิบและอะไหล่ที่เพียงพอ
ทั้งนี้บริษัทคาดว่าจะสามารถให้บริการด้านอะไหล่ได้เป็นระยะเวลาประมาณ 8 ปี

กลุ่มลูกค้าเป้าหมายของธุรกิจผลิตและติดตั้งระบบสัญญาณไฟจราจร

บริษัท
มีกลุ่มลูกค้าเป้าหมายของธุรกิจผลิตและติดตั้งระบบสัญญาณไฟจราจรเป็นหน่วยงานทางราชการที่รับผิดชอบในด้านการติดตั้งสัญญาณไฟจราจร
ซึ่งส่วนใหญ่สามารถจัดสรรงบประมาณในการติดตั้งและบำรุงรักษาอุปกรณ์และระบบสัญญาณไฟจราจรได้เอง
โดยสามารถแบ่งกลุ่มลูกค้าได้เป็น 5 หน่วยงานหลักตามลักษณะของพื้นที่ความรับผิดชอบ ได้แก่

1)  กรุงเทพมหานคร
    รับผิดชอบในเขตพื้นที่กรุงเทพมหานครซึ่งงบประมาณในการจัดการด้านการติดตั้งระบบสัญญาณไฟจราจรของหน่วยงานดังกล่าวนี้
    ไม่ต้องผ่านสำนักงบประมาณแผ่นดิน แต่จะแบ่งงบประมาณออกเป็นสองส่วน คือ
    งบประมาณที่ได้รับการอุดหนุนจากรัฐบาลและงบประมาณในส่วนของกรุงเทพมหานคร

2)  กรมทางหลวง
    เป็นผู้รับผิดชอบในโครงการเชื่อมโยงถนนสายหลักของประเทศหรือเขตพื้นที่ระหว่างจังหวัดโดยงบประมาณในการจัดการด้านการติดตั้งระบบสัญญาณไฟจราจรของหน่วยงานดังกล่าวนี้
    แบ่งออกเป็น 2 ส่วนคือ
    งบประมาณจากกระทรวงคมนาคมและงบอุดหนุนจากหน่วยงานที่เกี่ยวข้อง

3)  กรมทางหลวงชนบท รับผิดชอบในโครงการเชื่อมโยงถนนสายรองต่างๆ ทั่วประเทศ
    โดยงบประมาณในด้านการติดตั้งระบบสัญญาณไฟจราจรของหน่วยงานดังกล่าว
    ต้องได้รับความเห็นชอบจากผู้เกี่ยวข้องซึ่งผ่านทางสำนักงบประมาณแผ่นดิน

4)  เทศบาลท้องถิ่น รับผิดชอบในเขตพื้นที่เทศบาลในจังหวัดนั้นๆ
    โดยไม่ต้องผ่านสำนักงบประมาณแผ่นดินซึ่งแต่ละจังหวัดมีอำนาจในการบริหารและจัดการอย่างอิสระ
    ซึ่ง ณ สิงหาคม 2548 มีจำนวน 1,005 แห่ง

5)  องค์การบริหารส่วนตำบล (อบต.) รับผิดชอบในเขตพื้นที่ตำบลที่ อบต.นั้นตั้งอยู่
    โดยงบในด้านการติดตั้งระบบสัญญาณไฟจราจรของหน่วยงานดังกล่าวเป็นไปอย่างอิสระโดยที่ไม่ต้องผ่านสำนักงบประมาณแผ่นดิน
    ซึ่ง ณ สิงหาคม 2548 มีจำนวน 7,403 แห่ง ส่วนองค์การบริหารส่วนจังหวัด
    จะมีอยู่ในทุกจังหวัดๆ ละ 1 แห่ง รวม 75 แห่ง
    มีฐานะเป็นนิติบุคคลและมีพื้นที่รับผิดชอบทั่วทั้งจังหวัด
    โดยทับซ้อนกับพื้นที่ของหน่วยการบริหารราชการ ส่วนท้องถิ่น อื่น คือ เทศบาล สุขาภิบาล
    และองค์การบริหารส่วนตำบลในจังหวัดนั้น
    ความเป็นนิติบุคคลก่อให้เกิดความสามารถในการทำนิติกรรม
    ความเป็นหน่วยการบริหารราชการส่วนท้องถิ่นก่อให้เกิดอำนาจ หน้าที่
    และขอบเขตพื้นที่ในการใช้อำนาจหน้าที่นั้น

การจำหน่ายและช่องทางการจำหน่ายของธุรกิจผลิตและติดตั้งระบบสัญญาณไฟจราจร

บริษัทใช้ช่องทางการจัดจำหน่าย 2 ทางได้แก่ การจำหน่ายทางตรง (Direct)
โดยมีทีมงานขายตรงแยกตามสายผลิตภัณฑ์ ซึ่งมีบุคลากรในทีมขายจำนวน 6 คน
มีความเข้าใจในลักษณะผลิตภัณฑ์ และมีความชำนาญในผลิตภัณฑ์ที่จัดจำหน่าย
โดยมีนโยบายจำหน่ายทางตรงให้กับลูกค้าที่เป็นโครงการขนาดใหญ่ นอกจากนี้
ยังจำหน่ายผลิตภัณฑ์ผ่านตัวแทนจำหน่าย (Dealer) ประมาณ 25 ราย
ซึ่งเป็นผู้มีประสบการณ์ติดต่องานกับหน่วยงานราชการต่างๆ
และมีความสามารถทำการตลาดให้กับบริษัทได้

1.  ธุรกิจจำหน่ายชิ้นส่วนอิเล็กทรอนิกส์

อุตสาหกรรมชิ้นส่วนอิเล็กทรอนิกส์

การเติบโตในอุตสาหกรรมการผลิตผลิตภัณฑ์ที่เกี่ยวกับอิเล็กทรอนิกส์
ทำให้อุตสาหกรรมการจำหน่ายชิ้นส่วนอิเล็กทรอนิกส์มีการเติบโตในทิศทางเดียวกัน
เนื่องจากผู้ประกอบการในอุตสาหกรรมดังกล่าว
จะมีความต้องการชิ้นส่วนอิเล็กทรอนิกส์ที่ใช้ในการผลิตเพิ่มขึ้นด้วย

สำนักงานเศรษฐกิจอุตสาหกรรมรายงานว่า
ภาวะอุตสาหกรรมอิเล็กทรอนิกส์ในประเทศไทยยังคงขยายตัวอย่างต่อเนื่อง
โดยดัชนีผลผลิตอุตสาหกรรมอิเล็กทรอนิกส์ในไตรมาส 1 ปี 2549 อยู่ที่ 281.86
ลดลงเล็กน้อยร้อยละ 0.85 เมื่อเทียบกับไตรมาส 4 ปี 2548 ซึ่งเป็นการลดลงตามฤดูกาล
เพราะผู้ผลิตได้เร่งผลิตสินค้าในช่วงปลายปี
เพื่อจำหน่ายในช่วงเทศกาลคริสมาสต์และทำยอดก่อนปิดบัญชี ทำให้ไตรมาส 1 ปี 2549
มีการชะลอการผลิตลงจากเดิมเล็กน้อย แต่เมื่อเทียบกับไตรมาสเดียวกันของปีก่อน
ดัชนีผลผลิตอุตสาหกรรมอิเล็กทรอนิกส์เพิ่มขึ้นถึงร้อยละ 25.24 โดยสินค้าที่มีการปรับตัวเพิ่มขึ้นมาก
เนื่องจากภาวะตลาดอิเล็กทรอนิกส์โลกขยายตัว
โดยสินค้าหลักที่ดึงให้ความต้องการอิเล็กทรอนิกส์เพิ่มขึ้น เช่น โทรศัพท์เคลื่อนที่และคอมพิวเตอร์
เป็นต้น

ธุรกิจจำหน่ายชิ้นส่วนอิเล็กทรอนิกส์ส่วนใหญ่จะนำเข้าชิ้นส่วนอิเล็กทรอนิกส์จากต่างประเทศเป็นหลัก
ดังนั้นจึงสามารถพิจารณาอุปสงค์ในชิ้นส่วนอิเล็กทรอนิกส์ได้จากมูลค่าการนำเข้าชิ้นส่วนอิเล็กทรอนิกส์ของประเทศไทย
ซึ่งนับจากปี 2544 เป็นต้นมามูลค่าการนำเข้าดังกล่าวเพิ่มขึ้นอย่างต่อเนื่องทุกปี ทั้งนี้ กรมศุลกากร
รายงานมูลค่าการนำเข้าชิ้นส่วนอิเล็กทรอนิกส์ของไทยในช่วงไตรมาสที่ 1 ของปี 2549 เท่ากับ
3,451.95 ล้านเหรียญสหรัฐ เพิ่มขึ้นจากช่วงเดียวกันของปีก่อนร้อยละ 10.63

ทั้งนี้ ได้มีการคาดการณ์การเติบโตในอุตสาหกรรมที่เกี่ยวข้องกับผลิตภัณฑ์อิเล็กทรอนิกส์ โดยองค์กร
Semiconductor Equipment and Material Industry (SEMI)
ได้คาดการณ์ถึงมูลค่าตลาดอุปกรณ์อิเล็กทรอนิกส์โลกถึงปี 2553 ไว้ว่าจะมีมูลค่าประมาณ 1.5
ล้านล้านดอลลาร์สหรัฐ (หรือประมาณ 61.5 ล้านล้านบาท) ซึ่งสอดคล้องกับประมาณการ
Semiconductors Worldwide โดย Gartner Group ถึงอัตราการขยายตัว ในปี 2545-2553
มีอัตราการขยายตัวเฉลี่ยร้อยละ 7 ดังนั้น
จากการเติบโตในอุตสาหกรรมที่เกี่ยวข้องดังกล่าวจึงคาดว่าจะส่งผลดีต่ออุตสาหกรรมการผลิตในภาคอุตสาหกรรมที่เกี่ยวข้อง
และในอุตสาหกรรมจำหน่ายชิ้นส่วนอิเล็กทรอนิกส์ของประเทศไทยด้วย

มูลค่าการนำเข้าชิ้นส่วนอิเล็กทรอนิกส์ของประเทศไทย

[]

  ที่มา: กรมศุลกากร

  ภาวะการแข่งขันของธุรกิจจำหน่ายชิ้นส่วนอิเล็กทรอนิกส์

ธุรกิจจำหน่ายชิ้นส่วนอิเล็กทรอนิกส์ของบริษัท ดำเนินธุรกิจโดย ES
โดยปกติจะมีคู่แข่งขันอยู่เป็นจำนวนมากทั้งคู่แข่งขันในประเทศ และจากต่างประเทศ
โดยบริษัทมีคู่แข่งขันในประเทศที่สำคัญได้แก่ ณัฐพงษ์ เซลล์แอนด์เซอร์วิส,
โชคชัยอีเล็คโทรนิคซัพพลาย และสหพิพัฒน์ ซึ่งคู่แข่งทั้งสามรายนี้มีทำเลที่ตั้งอยู่ในบริเวณใกล้เคียงกัน
มีลักษณะสินค้า และมียอดขายที่ใกล้เคียงกับบริษัท นอกจากนี้ยังมีคู่แข่งขันจากต่างประเทศได้แก่
Excelpoint Technology Ltd. และ Yosun Industrial
ซึ่งเป็นบริษัทผู้จำหน่ายชิ้นส่วนอิเล็กทรอนิกส์รายใหญ่จากประเทศสิงคโปร์
ที่มีสำนักงานขายตั้งอยู่ในประเทศไทยด้วย อย่างไรก็ตาม
จากการที่ธุรกิจจำหน่ายชิ้นส่วนอิเล็กทรอนิกส์เป็นธุรกิจดั้งเดิมของบริษัท
ซึ่งบริษัทดำเนินธุรกิจนี้มานานกว่า 17 ปี ดังนั้นจึงมีประสบการณ์ในการดำเนินธุรกิจมายาวนาน
มีตำแหน่งทางการตลาดระดับผู้นำในฐานะผู้จัดจำหน่าย มีผลิตภัณฑ์เพื่อการจำหน่ายมากกว่า 10,000
รายการ มีฐานลูกค้าที่มีการเคลื่อนไหวสม่ำเสมอประมาณ 600 ราย
และยังคงเป็นลูกค้าของบริษัทมาอย่างต่อเนื่อง

  กลยุทธ์การแข่งขันของธุรกิจจำหน่ายชิ้นส่วนอิเล็กทรอนิกส์

-   เน้นความหลากหลายของสินค้า พัฒนาและปรับเปลี่ยนเว็บไซต์ให้ทันสมัย

  ปัจจุบันบริษัทมีผลิตภัณฑ์เพื่อการจำหน่ายทั้งหมดมากกว่า 10,000 รายการ
  ซึ่งแสดงและจำหน่ายสินค้าที่ศูนย์จำหน่ายสินค้า และผ่านทางเว็บไซต์ www.es.co.th
  โดยมีสินค้าแบ่งเป็น 2 กลุ่ม คือ ชิ้นส่วนอิเล็กทรอนิกส์ที่ผลิตจากสารกึ่งตัวนำ (Active
  Device) มีจำนวน 11 ประเภท และชิ้นส่วนอิเล็กทรอนิกส์ที่ผลิตจากสารที่ไม่ใช่สารกึ่งตัวนำ
  (Passive Device) มีจำนวนมากกว่า 100 ประเภท ทั้งนี้
  เพื่อให้บริษัทมีวัตถุดิบทุกประเภทที่จะสามารถตอบสนองความต้องการของลูกค้าได้

-   จัดซื้อสินค้าโดยตรงจากผู้ผลิต เพื่อให้มีความสามารถในการแข่งขันด้านราคา

  เนื่องจากธุรกิจจำหน่ายชิ้นส่วนอิเล็กทรอนิกส์ มีคู่แข่งขันเป็นจำนวนมาก
  โดยที่คุณภาพของสินค้าโดยทั่วไปมีความใกล้เคียงกัน และมีการแข่งขันด้านราคา ดังนั้น
  บริษัทใช้วิธีการเป็นตัวแทนจำหน่ายของผู้ผลิต หรือการจัดซื้อสินค้าโดยตรงจากผู้ผลิต
  เพื่อให้ได้เงื่อนไขด้านราคาสินค้าที่สามารถแข่งขันได้

-   ลดจำนวนคู่แข่งขัน โดยจำหน่ายสินค้าที่มีเทคโนโลยีระดับสูงขึ้น

  บริษัทมุ่งเน้นที่จะจำหน่ายสินค้าในกลุ่มเทคโนโลยีระดับสูงและมีความซับซ้อนในการผลิต เช่น
  อุปกรณ์ Integrated Circuit (“IC”) ซึ่งมีจำนวนคู่แข่งขันน้อย

  กลุ่มลูกค้าเป้าหมายของธุรกิจจำหน่ายชิ้นส่วนอิเล็กทรอนิกส์

กลุ่มลูกค้าเป้าหมายของ ES ได้แก่ ผู้ผลิตสินค้าอิเล็กทรอนิกส์และเครื่องใช้ไฟฟ้า
โดยสามารถแบ่งได้เป็น
2 ประเภท คือ ผู้ประกอบการภายในประเทศ และบริษัทข้ามชาติที่มีฐานการผลิตในประเทศไทย
โดยหากไม่นับรวมการจำหน่ายให้กับบริษัทแล้ว ลูกค้าส่วนใหญ่ของบริษัท คือผู้ผลิตเครื่องใช้ไฟฟ้าต่าง
ๆ ได้แก่ เครื่องปรับอากาศ พัดลม โทรทัศน์ เครื่องเสียง และมีลูกค้าเป็นโรงงานจากประเทศญี่ปุ่น
และประเทศไต้หวัน เป็นต้น

  การจำหน่ายและช่องทางการจำหน่ายของธุรกิจจำหน่ายชิ้นส่วนอิเล็กทรอนิกส์

ช่องทางการจำหน่ายของธุรกิจจำหน่ายชิ้นส่วนอิเล็กทรอนิกส์ของบริษัท ส่วนใหญ่จะติดต่อโดยทางตรง
(Direct)
โดยมีการใช้พนักงานขายของบริษัทเพื่อติดต่อและทำการตลาดกับลูกค้าโรงงานที่ผลิตผลิตภัณฑ์ที่เกี่ยวกับอิเล็กทรอนิกส์ต่าง
ๆ มีการกำหนดเป้าหมายของยอดขายไว้ เพื่อเป็นการขยายฐานลูกค้าเดิม
หรือเป็นการขยายตลาดเพื่อเพิ่มฐานลูกค้าใหม่ นอกจากนี้บริษัทยังมีช่องทางการจำหน่ายได้แก่
การจำหน่ายปลีก ณ ที่ตั้งสาขาของ ES ซึ่งมุ่งเน้นจำหน่ายให้กับลูกค้าทั่วไปและลูกค้าโรงงาน
นอกจากนี้ยังมีการเผยแพร่ข้อมูลผ่านทางเวปไซท์ คือ www.es.co.th เพื่อเป็นการประชาสัมพันธ์
และแสดงให้เห็นผลิตภัณฑ์ที่จำหน่าย และการจัดทำเวปลิ้งค์
เพื่อเชื่อมโยงให้มีผู้เข้าชมและสั่งซื้อสินค้าผ่านเวปไซท์ของ ES เพิ่มขึ้น

1.  ธุรกิจจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ
    และธุรกิจผลิตและจำหน่ายผลิตภัณฑ์จอภาพสี (Full Color LED Screen)

อุตสาหกรรมสื่อป้ายโฆษณา

การเติบโตของธุรกิจสื่อป้ายโฆษณามีการขยายตัวตามอัตราการขยายตัวของภาวะเศรษฐกิจ
เนื่องจากการโฆษณาประชาสัมพันธ์ยังคงเป็นสิ่งสำคัญของแผนการตลาด
รวมทั้งเป็นกลยุทธ์ในการแข่งขันสำหรับสินค้าที่มีกลุ่มเป้าหมายเป็นผู้บริโภค โดยที่งานวิจัยของบริษัท
“Nielsen Media Research” พบว่า ตั้งแต่ปี 2544 เป็นต้นมา
การใช้จ่ายโฆษณามีอัตราการเติบโตอย่างต่อเนื่อง โดย

ในปี 2549 มีมูลค่าประมาณ 89,840 ล้านบาท เพิ่มขึ้นจากปี 2548 ในอัตราร้อยละ 1.02

มูลค่าของอุตสาหกรรมโฆษณาในประเทศไทย

  -------------------- ----------- ----------- ----------- ----------- ----------- -----------
  มูลค่า (ล้านบาท)        ปี 2544      ปี 2545      ปี 2546      ปี 2547      ปี 2548      ปี 2549

  GDP (Current Price)¹ 5,133,502   5,450,643   5,928,975   6,503,488   7,102,962   7,813,050

  สื่อโฆษณารวม²          52,998      61,220      71,499      83,561      88,931      89,840

  ร้อยละของ GDP         1.03        1.12        1.21        1.28        1.25        1.14

  สื่อป้ายโฆษณา²          1,445       1,718       3,163       4,051       4,530       4,692

  ร้อยละของสื่อโฆษณารวม   2.73        2.81        4.42        4.85        5.09        5.22
  -------------------- ----------- ----------- ----------- ----------- ----------- -----------

  ที่มา: 1. สำนักงานคณะกรรมการพัฒนาเศรษฐกิจและสังคมแห่งชาติ

  2. บริษัท เอซีนิลเสน (ประเทศไทย) จำกัด

ในปี 2549 อุตสาหกรรมสื่อป้ายโฆษณามีส่วนแบ่งตลาดเพิ่มขึ้นจากปี 2548 คิดเป็นสัดส่วนร้อยละ
5.22 ของมูลค่าตลาดในอุตสาหกรรมโฆษณาของประเทศไทย โดยมีสาเหตุที่สำคัญจาก
สื่อป้ายโฆษณามีต้นทุนอยู่ในระดับต่ำเมื่อเทียบกับสื่อโฆษณาประเภทอื่นและสามารถเข้าถึงกลุ่มเป้าหมายได้
มีการพัฒนาเทคโนโลยีในการนำเสนอทำให้สื่อป้ายโฆษณามีความน่าสนใจมากขึ้น นอกจากนี้
การที่ผู้บริโภคต้องใช้เวลาอยู่บนท้องถนนเพิ่มขึ้น
ทำให้การใช้สื่อป้ายโฆษณาสามารถสื่อสารเข้าถึงผู้บริโภคได้ในปริมาณเพิ่มขึ้น
และจากนโยบายของภาครัฐที่สนับสนุนการพัฒนาระบบขนส่งมวลชนขนาดใหญ่เพิ่มขึ้น เช่น
ระบบรถไฟฟ้ามหานคร สนามบินสุวรรณภูมิ การปรับปรุงป้ายรถประจำทางในกรุงเทพมหานคร
มีส่วนช่วยให้ธุรกิจสื่อป้ายโฆษณามีการขยายตัวเพิ่มขึ้น

[]

  ที่มา : บริษัท เอซีเนลเสน (ประเทศไทย) จำกัด

ในปี 2549 สื่อป้ายโฆษณามีมูลค่าการใช้สื่อ 4,692 ล้านบาท เพิ่มขึ้นจากปี 2548 ในอัตราร้อยละ
3.57 กลุ่มธุรกิจที่ใช้สื่อป้ายโฆษณาส่วนใหญ่ ได้แก่ ธุรกิจอสังหาริมทรัพย์
และธุรกิจสื่อสารโทรคมนาคม ทั้งนี้ ในปัจจุบันสื่อป้ายโฆษณามีรูปแบบหลากหลายให้ลูกค้าเลือกมากขึ้น
และมีแนวโน้มการเพิ่มขึ้นของกลุ่มลูกค้าซึ่งเป็นผู้ประกอบการรายใหม่
ซึ่งเป็นกลุ่มผู้ประกอบการขนาดกลางและขนาดเล็กที่ได้รับการสนับสนุนจากภาครัฐบาลอย่างต่อเนื่องในช่วง
2-3 ปีที่ผ่านมา เริ่มมีความต้องการใช้สื่อโฆษณาเพื่อการเข้าถึงกลุ่มผู้บริโภคของตนมากขึ้น

  ภาวะการแข่งขันของธุรกิจโฆษณาข้อความและรูปภาพบนพื้นที่ป้ายจราจรอัจฉริยะ

ปัจจุบัน ภาวะการแข่งขันของธุรกิจโฆษณาข้อความและรูปภาพ
โดยเฉพาะสื่อกลางแจ้งประเภทป้ายโฆษณาขนาดใหญ่จะมีข้อจำกัดในการติดตั้งคือ
ติดตั้งได้บนอาคารสูง และบนป้ายโครงสร้างเหล็กที่ก่อสร้างขนานกับทางด่วน
ซึ่งในปัจจุบันมีอยู่เป็นจำนวนมาก โดยมีผู้ประกอบการรายใหญ่ในปัจจุบัน ประมาณ 2 – 3 ราย
ที่มีส่วนครองตลาดป้ายโฆษณาได้ประมาณร้อยละ 60-70 ของมูลค่ารวม
โดยที่ผู้ประกอบการแต่ละรายมีรูปแบบสื่อป้ายโฆษณาที่แตกต่างกัน และพื้นที่เป็นจุดแข็งต่างกัน
จึงอาจกล่าวได้ว่าสภาพการแข่งขันในอุตสาหกรรมไม่รุนแรงมากนัก
โดยการแข่งขันในปัจจุบันจะเน้นในเรื่องทำเลที่ตั้ง ความหลากหลายของสื่อโฆษณา
การให้บริการที่สามารถรองรับความต้องการของลูกค้าแบบครบวงจร
แต่เนื่องจากทำเลที่ตั้งป้ายโฆษณาดังกล่าวผู้ใช้รถใช้ถนนอาจไม่สามารถเห็นได้โดยชัดเจน
เนื่องจากป้ายโฆษณาดังกล่าวอยู่สูงเกินไป
หรืออยู่ใกล้ทางด่วนซึ่งผู้ขับขี่ต้องขับขี่ด้วยความเร็วและใช้ความระมัดระวังสูง
จึงทำให้โฆษณายังไม่สามารถเข้าถึงกลุ่มเป้าหมายได้เท่าที่ควร

ดังนั้น สื่อโฆษณาข้อความและรูปภาพบนพื้นที่ป้ายจราจรอัจฉริยะของบริษัท
ซึ่งมีลักษณะเป็นจอแสดงภาพขนาดใหญ่ที่บริษัทพัฒนาและผลิตขึ้นเป็นรายแรกของประเทศไทย
ที่ใช้หลอดไฟชนิด Light Emitting Diode: LED
จึงเป็นรูปแบบใหม่ของสื่อกลางแจ้งประเภทป้ายโฆษณา ที่ตั้งอยู่กลางถนนในจุดที่มีการจราจรหนาแน่น
ซึ่งจะเป็นตำแหน่งที่จะมีผู้ขับขี่ยานพาหนะและผู้โดยสารให้ความสนใจ
เพราะจะต้องดูความหนาแน่นของเส้นทางจราจรในขณะที่ขับผ่านไปด้วย นอกจากนี้
ยังมีเครือข่ายมากถึง 40 จุดทั่วกรุงเทพมหานคร ดังนั้น
ลูกค้าจึงสามารถโฆษณาให้กลุ่มเป้าหมายพบเห็นได้ทั่วกรุงเทพฯทั่วถึงพร้อมกัน
นอกจากนี้ยังมีค่าผลิตสื่อโฆษณาต่ำเนื่องจากการโฆษณาบนป้ายอัจฉริยะสามารถรับข้อมูลได้หลายรูปแบบ
เพื่อทำให้เป็นภาพนิ่งสำหรับการโฆษณา
ลูกค้าจึงอาจไม่ต้องผลิตสื่อใหม่ซึ่งจะทำให้เกิดความประหยัดในการผลิตสื่อได้ด้วย
โดยบริษัทมีสิทธิการดูแลบำรุงรักษาและจัดหาผลประโยชน์ด้านโฆษณาในอายุสัญญา 3 ปี
และต่ออายุสัญญาได้อีก 2 ครั้ง ทั้งนี้ จากการที่บริษัทเป็นผู้ผลิตระบบป้ายอัจฉริยะทั้งหมด
จึงมีศักยภาพในการบำรุงรักษาได้อย่างต่อเนื่อง
นอกจากนี้เทคโนโลยีการใช้งานและการบำรุงรักษาป้ายจราจรอัจฉริยะเป็นของบริษัทซึ่งยากต่อการลอกเลียนแบบ
จึงเป็นไปได้ยากที่คู่แข่งขันที่จะเข้ามาดำเนินการแทนบริษัท ดังนั้น
ด้วยเหตุผลดังกล่าวบริษัทจึงมั่นใจว่าจะได้รับการต่อสัญญาในการจัดเก็บผลประโยชน์บนป้ายจราจรอัจฉริยะได้สูงสุดถึง
9 ปี

ที่ผ่านมา การจำหน่ายผลิตภัณฑ์จอภาพสี (Full Color LED Screen)
เป็นผลิตภัณฑ์รูปแบบใหม่ซึ่งขณะนั้นยังไม่มีผู้ผลิตในประเทศ
ดังนั้นจึงมีบริษัทไทยเป็นผู้นำเข้าผลิตภัณฑ์จากต่างประเทศ เช่น จากประเทศญี่ปุ่น (Panasonic)
และเกาหลี (Samsung) โดยที่ผลิตภัณฑ์ดังกล่าวปกติจะมีมูลค่าในการจำหน่ายค่อนข้างสูง
เนื่องจากเป็นผลิตภัณฑ์ที่ต้องใช้งบประมาณค่อนข้างสูงในการวิจัยและพัฒนา
อีกทั้งเป็นผลิตภัณฑ์ที่มีการใช้หลอดไฟ LED เป็นวัตถุดิบซึ่งมีราคาสูง
และมูลค่าการจำหน่ายยังขึ้นอยู่กับขนาดและความละเอียดของจอภาพสี
ซึ่งมีหน่วยวัดเป็นระยะห่างระหว่างหลอดไฟ LED ตั้งแต่ 22, 11, 6, และ 4 มิลลิเมตร
เป็นต้นดังนั้น หากเป็นจอภาพขนาดใหญ่มากและความละเอียดมากจะยิ่งต้องใช้วัตถุดิบมากขึ้นด้วย
ดังนั้น
การที่บริษัทสามารถผลิตจอภาพสีขึ้นได้เป็นรายแรกของประเทศไทยเป็นผลิตภัณฑ์ที่มีคุณภาพทัดเทียมกับผลิตภัณฑ์จากต่างประเทศ
(ปัจจุบันมีผู้ผลิต ผลิตภัณฑ์จอภาพสีในประเทศเพียง 3 ราย คือ บริษัทและบริษัท ซีวิค มีเดีย จำกัด
และ บริษัท ไวต้าเอ็มเทค จำกัด) อีกทั้งผลิตภัณฑ์ที่บริษัทผลิตยังมีราคาที่สามารถแข่งขันได้
และสามารถประหยัดภาษีนำเข้าได้ด้วย นอกจากนี้
การที่ผลิตภัณฑ์ของบริษัทได้ใช้ในโครงการป้ายจราจรอัจฉริยะจะทำให้มีผู้พบเห็นได้เป็นจำนวนมาก
ทำให้ผลิตภัณฑ์ของบริษัทเป็นทางเลือกใหม่สำหรับผู้ที่ต้องการใช้จอภาพสี
โดยที่บริษัทยังสามารถผลิตจอภาพสีที่มีระยะห่างระหว่างหลอดไฟ LED ตั้งแต่ 22, 11, 6, และ 4
มิลลิเมตร ซึ่งจะสามารถตอบสนองความต้องการของผู้บริโภคได้อย่างหลากหลายอีกด้วย

สำหรับการจำหน่ายผลิตภัณฑ์ป้ายแสดงข้อความหรือรูปภาพ (Moving Sign Board/ Variable
Message Sign: VMS) โดยทั่วไปจะมีคู่แข่งขันในประเทศขนาดเล็ก
ซึ่งมีลักษณะเป็นการนำเข้ามาประกอบเพื่อจำหน่ายแต่คุณภาพการผลิต
และคุณภาพสินค้าไม่ได้มาตรฐาน ซึ่งอาจมีสาเหตุจากการใช้วัตถุดิบที่ด้อยคุณภาพ
ดังนั้นจึงทำให้ผลิตภัณฑ์มีอายุการใช้งานสั้นและทำให้ผู้ใช้ต้องเสียค่าใช้จ่ายในการบำรุงรักษาจำนวนมาก
ดังนั้นการที่บริษัทเป็นผู้ผลิตผลิตภัณฑ์ VMS ที่มีกระบวนการผลิตที่มีมาตรฐาน
และใช้วัตถุดิบที่มีคุณภาพเดียวกันกับวัตถุดิบของผลิตภัณฑ์ไฟจราจรและป้ายจอภาพสี
จึงทำให้ผลิตภัณฑ์ของบริษัทมีอายุการใช้งานนานกว่าของคู่แข่งขัน
ซึ่งจะทำให้ผู้ใช้สามารถประหยัดค่าบำรุงรักษาได้ในระยะยาว

กลยุทธ์การแข่งขัน

บริษัทมุ่งเน้นการสร้างความสามารถในการแข่งขันโดยใช้กลยุทธ์ด้านบริการ
และด้านการผลิตเพื่อจำหน่าย ดังนี้

กลยุทธ์การแข่งขันของธุรกิจโฆษณาข้อความและรูปภาพบนพื้นที่ป้ายจราจรอัจฉริยะ

-   มีทำเลที่ตั้งที่เป็นจุดดึงดูดให้พบเห็น

ป้ายจราจรอัจฉริยะมีทำเลที่ตั้งกลางถนนในจุดที่มีการจราจรหนาแน่น
ดังนั้นจึงคาดว่าจะมีผู้ขับขี่ยานพาหนะและผู้โดยสารให้ความสนใจ นอกจากนี้
ยังมีเครือข่ายทั่วกรุงเทพมหานคร ดังนั้น
ลูกค้าจึงสามารถโฆษณาให้กลุ่มเป้าหมายพบเห็นได้ทั่วกรุงเทพฯทั่วถึงพร้อมกัน

-   สามารถรองรับข้อมูลได้หลายรูปแบบ และใช้เทคโนโลยีสูงกว่าการโฆษณากลางแจ้งทั่วไป

เนื่องจากการโฆษณาบนป้ายจราจรอัจฉริยะ
เป็นการโฆษณาบนสื่ออิเล็กทรอนิกส์ซึ่งใช้เทคโนโลยีสูงกว่าการโฆษณากลางแจ้งทั่วไป
ดังนั้นจึงสามารถรองรับข้อมูลได้หลายรูปแบบ
นอกจากนี้ยังสามารถปรับเปลี่ยนเนื้อหาของการโฆษณาได้ง่าย
ทำให้ลูกค้าเกิดความสะดวกในการใช้บริการ

กลยุทธ์การแข่งขันสำหรับธุรกิจผลิตและจำหน่ายผลิตภัณฑ์จอภาพสี (Full Color LED Screen)

-   มีคุณภาพที่เชื่อถือได้

จากการที่ผลิตภัณฑ์ของบริษัทได้รับมาตรฐานผลิตภัณฑ์อุตสาหกรรม
และผ่านการรับรองจากหน่วยงานของทางราชการ นอกจากนี้กรุงเทพมหานคร
และหน่วยงานราชการต่าง ๆ ยังได้ติดตั้งผลิตภัณฑ์ของบริษัทบนป้ายจราจรอัจฉริยะของด้วย
ซึ่งจะทำให้ลูกค้ามั่นใจที่จะเลือกใช้ผลิตภัณฑ์ของบริษัทด้วย

-   มีผลิตภัณฑ์ที่หลากหลาย

บริษัทได้มีการวิจัยและพัฒนาผลิตภัณฑ์ ทำให้ปัจจุบันบริษัทมีผลิตภัณฑ์ที่เกี่ยวข้องกับอุปกรณ์อิเล็กทรอนิกส์
ระบบ LED ที่หลากหลาย ได้แก่ จอแสดงภาพสี (Full Color LED Screen)
และป้ายแสดงข้อความหรือรูปภาพ (Variable Message Sign หรือ Moving Sign Board)
โดยที่ผลิตภัณฑ์ต่าง ๆ สามารถผลิตขึ้นได้ตามขนาดและมีคุณสมบัติอื่นที่ลูกค้าต้องการ เช่น
คุณสมบัติด้านเสียง หรือคุณสมบัติด้านการสื่อสาร 2 ทาง เป็นต้น

-   มีราคาที่สามารถแข่งขันได้

ปัจจุบัน ในประเทศไทยมีเพียงบริษัทที่เป็นผู้นำในการผลิตผลิตภัณฑ์ดังกล่าว
ซึ่งมีคุณภาพเทียบเท่าผลิตภัณฑ์ที่นำเข้าจากต่างประเทศ
นอกจากนี้บริษัทยังสามารถจัดซื้อวัตถุดิบสำคัญได้โดยตรงจากผู้ผลิต
ประกอบกับการควบคุมต้นทุนที่เหมาะสม
จึงทำให้บริษัทมีต้นทุนการผลิตเอื้อให้สามารถกำหนดราคาที่แข่งขันกับผลิตภัณฑ์จากต่างประเทศได้

กลุ่มลูกค้าเป้าหมายของธุรกิจโฆษณาข้อความและรูปภาพบนพื้นที่ป้ายจราจรอัจฉริยะ

กลุ่มลูกค้าเป้าหมายส่วนใหญ่ เป็นบริษัทเอกชน
ซึ่งเป็นเจ้าของตราสินค้าในหมวดอุตสาหกรรมยานยนต์
ได้แก่ผู้ผลิตรถยนต์และผู้ผลิตชิ้นส่วนที่เกี่ยวข้อง สถาบันการเงิน และผู้จำหน่ายอุปกรณ์สื่อสาร
ซึ่งบริษัทเหล่านี้มีการใช้งบประมาณโฆษณาแต่ละปีในสื่อต่างๆ หลายประเภท
หรืออาจจะเป็นบริษัทที่ทำธุรกิจโฆษณาที่ต้องการใช้สื่อดังกล่าวเพื่อช่องทางในการโฆษณาหรือประชาสัมพันธ์ให้กับลูกค้าของตน
นอกจากนี้ อาจมีหน่วยงานทางราชการที่ต้องการใช้สื่อประเภทนี้ด้วย
โดยกลุ่มลูกค้าทั้งหมดมีเป้าหมายการใช้สื่อโฆษณาประเภทนี้เพื่อการโฆษณา
หรือประชาสัมพันธ์ข้อมูลข่าวสารที่เป็นปัจจุบัน และเพื่อให้ถึงกลุ่มเป้าหมายโดยทั่วถึงอีกด้วย

กลุ่มลูกค้าเป้าหมายของธุรกิจผลิตและจำหน่ายผลิตภัณฑ์จอภาพสี (Full Color LED Screen)

กลุ่มลูกค้าเป้าหมายส่วนใหญ่ เป็นบริษัทเอกชน และหน่วยงานราชการ
เนื่องจากบริษัทมีผลิตภัณฑ์ในสายธุรกิจนี้ ได้แก่ จอแสดงภาพสี (Full Color LED Screen)
ป้ายแสดงข้อความหรือรูปภาพ (Moving Sign Board หรือ Variable Message Sign)
ซึ่งมีคุณสมบัติการใช้งานแตกต่างกัน โดยสามารถใช้งานได้ทั้งภายใน (In Door Media)
และภายนอกอาคาร (Out Door Media) ขึ้นอยู่กับวัตถุประสงค์การใช้งานของลูกค้าเป็นสำคัญ

การจำหน่ายและช่องทางการจำหน่ายของธุรกิจโฆษณาข้อความและรูปภาพบนพื้นที่ป้ายจราจรอัจฉริยะ

ช่องทางการจำหน่ายของธุรกิจโฆษณาข้อความและรูปภาพบนพื้นที่ป้ายจราจรอัจฉริยะ
บริษัทได้ทำสัญญาขายเหมาพื้นที่โฆษณาบนป้ายจราจรอัจฉริยะให้กับบริษัท ฮัลโล บางกอก ไตรวิชั่น
จำกัด ซึ่งเป็นผู้มีประสบการณ์ด้านการโฆษณาและให้บริการเกี่ยวกับการโฆษณาแบบ Outdoor
media รายใหญ่รายหนึ่งในธุรกิจโฆษณา โดยมีอายุ 3 ปี สามารถต่ออายุสัญญาได้อีก 2 ครั้ง
หากบริษัทได้รับการต่อสัญญาจากกรุงเทพมหานคร ซึ่งเป็นสัญญาหลัก

การจำหน่ายและช่องทางการจำหน่ายของผลิตภัณฑ์จอภาพสี (Full Color LED Screen)

ช่องทางการจำหน่ายของธุรกิจผลิตและจำหน่ายผลิตภัณฑ์จอภาพสี
และผลิตภัณฑ์ป้ายแสดงข้อความหรือรูปภาพ (VMS)
บริษัทเน้นการใช้ช่องทางการจัดจำหน่ายทางตรงเป็นหลัก
โดยมีการจำหน่ายผ่านตัวแทนจำหน่ายเพื่อสนับสนุนการจำหน่าย

4.  กฎหมายหรือกฎระเบียบที่ส่งผลต่อการแข่งขัน หรืออุตสาหกรรม

สืบเนื่องจากสหภาพยุโรป (The European Union: EU)
เป็นตลาดนำเข้าสินค้าด้านอิเล็กทรอนิกส์ที่สำคัญแห่งหนึ่งของโลก
โดยมีผู้บริโภคสินค้าอิเล็กทรอนิกส์ในสัดส่วนที่สูง ประกอบกับการพัฒนาเทคโนโลยีที่ไม่หยุดนิ่ง
ส่งผลให้ผู้บริโภคตื่นตัวในการเลือกใช้สินค้า ทำให้ปริมาณการใช้ผลิตภัณฑ์มีมากขึ้น
ส่งผลให้เกิดขยะจากผลิตภัณฑ์ไฟฟ้าและอิเล็กทรอนิกส์เพิ่มขึ้นอย่างรวดเร็ว แม้ว่าหลายประเทศ
ในสหภาพยุโรปจะมีกฎควบคุมการทิ้งและการทำลายซากเหล่านี้แล้วก็ตาม
เนื่องจากกฎหมายในแต่ละประเทศมีความเข้มงวดไม่เท่ากัน และไม่สอดคล้องกัน
ทำให้เกิดปัญหาในการปฏิบัติ สหภาพยุโรป (EU)
จึงได้ออกร่างกฎระเบียบว่าด้วยการกำจัดซากผลิตภัณฑ์เครื่องใช้ไฟฟ้าและอิเล็กทรอนิกส์ (Waste
from Electrical and Electronic Equipment: WEEE)
และร่างกฎระเบียบว่าด้วยการจำกัดการใช้สารต้องห้ามบางชนิดในผลิตภัณฑ์เครื่องใช้ไฟฟ้าและอิเล็กทรอนิกส์
(Restriction of the use of certain Hazarddous Substances in electrical
and electronic equipment: RoHS)
ขึ้นเพื่อให้ประเทศสมาชิกดำเนินการในทิศทางเดียวกันมากขึ้นและมีประสิทธิภาพ

กฎระเบียบทั้งสองฉบับนี้ เป็นกลยุทธ์ด้านการค้า การแข่งขัน ของสหภาพยุโรป
ที่กำหนดให้ผู้ผลิตต้องรับผิดชอบจัดการซากอุปกรณ์ไฟฟ้าและอิเล็กทรอนิกส์ ตั้งแต่จัดเก็บ คืนสภาพ
นำมาใช้ซ้ำ หรือ นำกลับมาใช้ใหม่ ไปจนถึงการกำจัดเศษเหลือทิ้ง โดยได้เริ่มบังคับใช้ในวันที่ 1
กรกฎาคม 2549 ที่ผ่านมา ทั้งนี้
กฎระเบียบว่าด้วยการกำจัดซากผลิตภัณฑ์เครื่องใช้ไฟฟ้าและอิเล็กทรอนิกส์ (Waste from
Electrical and Electronic Equipment: WEEE) จะไม่ส่งผลกระทบโดยตรงต่อบริษัท
แต่จะส่งผลกระทบต่อผู้ผลิตสินค้าทางด้านเครื่องใช้ไฟฟ้าและอิเล็กทรอนิกส์
รวมถึงผู้ผลิตชิ้นส่วนที่ใช้ในการผลิตเครื่องใช้ไฟฟ้าและอิเล็กทรอนิกส์
ในการส่งสินค้าออกไปยังประเทศในกลุ่มสมาชิกสหภาพยุโรป (EU)
ในขณะที่กฎระเบียบว่าด้วยการจำกัดการใช้สารต้องห้ามบางชนิดในผลิตภัณฑ์เครื่องใช้ไฟฟ้าและอิเล็กทรอนิกส์
(Restriction of the use of certain Hazarddous Substances in electrical
and electronic equipment: RoHS) จะไม่ส่งผลกระทบต่อบริษัท
เนื่องจากในปัจจุบันเครื่องจักรของบริษัทสามารถผลิตผลิตภัณฑ์ให้สอดคล้องกับกฎระเบียบดังกล่าว

5.  การจัดหาผลิตภัณฑ์

    1.  กำลังการผลิต

โรงงานของบริษัท ตั้งอยู่ที่ 77 หมู่ 11 ถ.พุทธมณฑลสาย 5 ตำบลไร่ขิง อำเภอสามพราน
จังหวัดนครปฐม บนเนื้อที่ 8,530 ตารางเมตร ประกอบด้วยพื้นที่โรงงาน 6,030 ตารางเมตร
พื้นที่สำนักงาน 1,000 ตารางเมตร และพื้นที่คลังสินค้า 1,500 ตารางเมตร
มีการจัดสรรกำลังการผลิตของโรงงาน เพื่อใช้ในการผลิตสินค้าของบริษัทและบริษัทย่อย
โดยที่กำลังการผลิตของโรงงานจะมีลักษณะเป็นการวางชิ้นส่วนอิเล็กทรอนิกส์บนแผงวงจร
และมีหน่วยนับเป็นจุด (Point) ซึ่งกำลังการผลิตของบริษัท เป็นดังนี้

กำลังการผลิตแผงวงจรอิเล็กทรอนิกส์

  ------------------- ----------- ----------- ------------ ---------------
                      ปี 2546      ปี 2547      ปี 2548       ปี 2549

  กำลังการผลิตสูงสุด      1,888.54    3,021.67    3,021.67     3,167.67
  (ล้านจุด)                                                  

  กำลังการผลิตจริง       1,453.74    2,085.37    937.10       1,552.98
  (ล้านจุด)                                                  

  สัดส่วน (ร้อยละ)       76.98       69.01       31.01        49.03
  ------------------- ----------- ----------- ------------ ---------------

2.  ขั้นตอนการผลิต

ในกระบวนการผลิตทั้งหมด
บริษัทจะมีการออกแบบผลิตภัณฑ์ร่วมกับลูกค้าจนกระทั่งสามารถผลิตเป็นผลิตภัณฑ์ต้นแบบได้แล้ว
ลูกค้าจะมีการประมาณการยอดสั่งซื้อ หรือมีการส่งคำสั่งซื้อ เพื่อให้บริษัทดำเนินการผลิต
ซึ่งขั้นตอนการผลิตประกอบด้วย 6 ขั้นตอน ดังนี้

1)  ขั้นตอนจัดหาวัตถุดิบ เป็นขั้นตอนที่ฝ่ายจัดซื้อ ดำเนินการสั่งซื้อวัตถุดิบจากตัวแทนจำหน่าย
    และบริษัทย่อยเพื่อเตรียมพร้อมสำหรับการผลิตสินค้าของบริษัทและงานเหมาผลิต
    แต่สำหรับการประกอบ บริษัทจะได้รับวัตถุดิบโดยลูกค้าเป็นผู้จัดหามาให้
    ซึ่งในขั้นตอนนี้จะมีการตรวจสอบคุณภาพวัตถุดิบ (Incoming Quality Control: IQC)
    เพื่อให้แน่ใจว่าวัตถุดิบที่ได้รับมาอยู่ในสภาพสมบูรณ์

2)  ขั้นตอนวางแผนการผลิต เป็นขั้นตอนที่ฝ่ายวางแผนการผลิต
    จัดเตรียมและปรับเปลี่ยนสายการผลิตของเครื่องจักร
    รวมถึงการจัดสรรกำลังการผลิตที่มีอยู่เพื่อที่จะสามารถผลิตและจัดส่งสินค้าได้ตามกำหนด

3)  ขั้นตอนจัดเตรียมวัตถุดิบและเครื่องมือ การเตรียมวัตถุดิบ และการเตรียมเครื่องมือ เช่น
    แบบพิมพ์ สำหรับการเคลือบตะกั่วหรือดีบุก ทั้งนี้ขึ้นอยู่กับแบบของแผงวงจรที่จะผลิต
    และเทคโนโลยีที่ใช้ในการผลิตเป็นสำคัญ

4)  ขั้นตอนการผลิตและประกอบแผงวงจรอิเล็กทรอนิกส์
    เมื่อเตรียมความพร้อมของวัตถุดิบที่จะใช้ผลิตเรียบร้อยแล้ว
    บริษัทจะดำเนินการผลิตและประกอบชิ้นส่วนต่างๆ ตามแบบที่กำหนดไว้
    ซึ่งเป็นการนำชิ้นส่วนอิเล็กทรอนิกส์วางบนแผงวงจรแล้วเชื่อมติดกันโดยใช้เครื่องจักรที่มีเทคโนโลยีในการผลิตแตกต่างกันไปซึ่งเทคโนโลยีที่บริษัทใช้ผลิต

ทั้งนี้
ในการผลิตอาจจะต้องใช้เทคโนโลยีในการผลิตหลายแบบมาประกอบขึ้นเป็นแผงวงจรตามลักษณะเฉพาะของแผงวงจรนั้นๆ
โดยในขั้นตอนนี้จะมีการจะมีการสุ่มตรวจคุณภาพ (In-Process Quality Control: IPQC)
ระหว่างดำเนินการผลิต ด้วยสายตา และการตรวจสอบด้วยเครื่องมือ เช่น
การสแกนจุดสัมผัสแผงวงจรที่ผลิตเสร็จแล้วด้วยความเร็วสูงโดยใช้เครื่องมือ Automatic
Optical Inspection (“AOI”)
หรือการนำแผงวงจรมาตรวจบนเครื่องมือทดสอบการทำงานสำหรับแผงวงจรนั้น (In Circuit
tester) เป็นต้น

5)  ขั้นตอนการประกอบ เป็นขั้นตอนสำหรับผลิตภัณฑ์ของบริษัทหรือเป็นงานเหมาผลิตอุปกรณ์
    โดยมีการนำแผงวงจรมาประกอบขึ้นเป็นผลิตภัณฑ์สำเร็จรูป
    สำหรับขั้นตอนนี้จะมีการสุ่มตรวจคุณภาพ (IPQC) ระหว่างดำเนินการประกอบโดยใช้สายตา
    หรือตรวจสอบด้วยเครื่องมือทดสอบการทำงานของอุปกรณ์ เป็นต้น

6)  ขั้นตอนการบรรจุ เมื่อบริษัทผลิตสินค้าเสร็จแล้วจะมีการทดสอบหน้าที่การทำงาน (Function
    Test) และการตรวจสอบคุณภาพ (Outgoing Quality Control: OQC) โดยวิธีสุ่มตรวจ
    ก่อนการเข้าสู่กระบวนการบรรจุ (Packing) ตามลักษณะของผลิตภัณฑ์
    และดำเนินการจัดส่งให้แก่ลูกค้าหรือเก็บไว้ในคลังสินค้าของบริษัทเพื่อการจำหน่ายต่อไป

ขั้นตอนการผลิต

[]

หมายเหตุ : * การผลิตและประกอบแผงวงจรอิเล็กทรอนิกส์
ส่วนใหญ่จะไม่ผ่านขั้นตอนการประกอบโครงผลิตภัณฑ์

1.  เทคโนโลยีการผลิต

  ------------------------ ----------------------------------------------------------------
  เทคโนโลยีการผลิต           รายละเอียดของเทคโนโลยี

  Surface Mount Technology เป็นการผลิตโดยวางชิ้นส่วนอิเล็กทรอนิกส์บนผิวของแผงวงจรด้านเดียวกับลายทองแดง
  (SMT)                    แล้วทำการเชื่อมจุดสัมผัสนั้น ส่วนใหญ่เป็นแผงวงจรชนิด Surface Mount Device
                           (SMD)

  Pin Through Hole (PTH)   เป็นการผลิตโดยการวางชิ้นส่วนอิเล็กทรอนิกส์ชนิดมีขาลงบนแผงวงจร โดยใช้เครื่องจักร
                           แล้วทำการเชื่อมชิ้นส่วนอิเล็กทรอนิกส์ให้ยึดติดกับด้านที่มีลายทองแดง โดยผ่านตะกั่วเหลว

  Chip on Flexible Circuit เป็นการผลิตโดยการวางชิ้นส่วนอิเล็กทรอนิกส์บนผิวของแผงวงจรที่มีลักษณะอ่อน
  (COF)                    แล้วทำการเชื่อมจุดสัมผัสนั้น ซึ่งมีความคล้ายคลึงกับระบบ SMT

  Clean Room               เป็นห้องปลอดฝุ่น สำหรับกระบวนการประกอบผลิตภัณฑ์อิเล็กทรอนิกส์ขนาดเล็ก
  ------------------------ ----------------------------------------------------------------

บริษัทใช้เทคโนโลยีการผลิตหลัก 3 แบบ สำหรับผลิตสินค้าทั้งหมด
ซึ่งในการผลิตสินค้าบางชนิดอาจใช้เทคโนโลยีมากกว่า 1 แบบ ขึ้นอยู่กับประเภทของผลิตภัณฑ์
โดยการผลิตแผงวงจรอิเล็กทรอนิกส์ ภายใต้ตราสินค้าของลูกค้า จะใช้เทคโนโลยีครบทุกแบบ
แต่สำหรับการผลิตผลิตภัณฑ์ภายใต้เครื่องหมายการค้า “FORTH”
ส่วนใหญ่จะใช้เทคโนโลยีการผลิตแบบ SMT และ PTH เท่านั้น

2.  การจัดหาวัตถุดิบ และนโยบายเกี่ยวกับสินค้าคงคลัง

  1) ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์
  ภายใต้เครื่องหมายการค้า “FORTH”

ในการการผลิตอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า “FORTH”
บริษัทใช้วัตถุดิบหลัก ได้แก่ แผงวงจรอิเล็กทรอนิกส์ ชิ้นส่วนอิเล็กทรอนิกส์ สายไฟ พลาสติก และ
Connector
โดยฝ่ายจัดซื้อของบริษัทจะเลือกซื้อวัตถุดิบโดยคำนึงถึงราคาและเงื่อนไขทางการค้าที่เหมาะสม
ผลิตภัณฑ์ในสายธุรกิจนี้โดยส่วนใหญ่จะซื้อวัตถุดิบผ่านบริษัทย่อย
และไม่มีนโยบายพึ่งพิงการซื้อวัตถุดิบจากผู้ผลิตหรือผู้จำหน่ายรายใดรายหนึ่ง

  2) ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
  ภายใต้ตราสินค้าของลูกค้า

การจัดหาวัตถุดิบหลักที่ใช้ในการผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า มี 2 วิธี คือ 1) บริษัทเป็นผู้จัดหาวัตถุดิบเองทั้งหมด
ซึ่งการจัดหาวัตถุดิบวิธีนี้จะใช้กับการผลิตแบบเหมาผลิต (Turnkey) และ 2)
ลูกค้าเป็นผู้จัดเตรียมและส่งมอบให้บริษัทเพื่อผลิต ซึ่งเป็นการผลิตแบบสั่งประกอบ (Consign
Parts) ทั้งนี้ ในการสั่งซื้อวัตถุดิบเพื่อการผลิตในสายธุรกิจนี้ บริษัทจะพิจารณาจากซื้อวัตถุดิบ โดยมี
3 รูปแบบ ได้แก่

-   ลูกค้าเป็นผู้กำหนดตราสินค้าและผู้จำหน่ายมาให้

-   ลูกค้าเป็นผู้กำหนดตราสินค้ามาให้โดยที่บริษัทเป็นผู้คัดเลือกผู้จำหน่ายเอง

-   บริษัทเป็นผู้คัดเลือกตราสินค้าและผู้จำหน่ายให้ลูกค้า

ในกรณีที่ลูกค้าให้บริษัทเป็นผู้จัดหาวัตถุดิบให้
บริษัทจะเป็นผู้คัดเลือกตราสินค้าและผู้จำหน่ายวัตถุดิบเอง โดยพิจารณาจากคุณภาพ ราคา
และเงื่อนไขทางการค้าเป็นสำคัญ โดยการจัดซื้อวัตถุดิบจากในประเทศ และต่างประเทศ
ทั้งการสั่งซื้อโดยตรง และการผ่านบริษัทย่อย
ซึ่งบริษัทอาจพิจารณาสั่งซื้อจากผู้ผลิตวัตถุดิบที่ลูกค้าใช้อยู่ในผลิตภัณฑ์ของลูกค้าอยู่แล้วก็ได้
และในกรณีที่ลูกค้าเป็นผู้จัดหาวัตถุดิบ บริษัทจะได้รับวัตถุดิบจากลูกค้า
หรือจากผู้ผลิตวัตถุดิบตามจำนวนที่เพียงพอต่อความต้องการใช้ในการผลิตและประกอบชิ้นส่วนอิเล็กทรอนิกส์ซึ่งบริษัทไม่ต้องจัดซื้อเอง

  3) ธุรกิจจำหน่ายชิ้นส่วนอิเล็กทรอนิกส์

การจัดหาสินค้าของบริษัทในสายธุรกิจนี้ดำเนินการโดยบริษัทย่อย
ส่วนใหญ่จะมีการจัดซื้อจากผู้ผลิตหรือผู้จำหน่ายต่างประเทศ เช่น ญี่ปุ่น สหรัฐอเมริกา ฮ่องกง
ไต้หวัน จีน และไทย โดยมีนโยบายการกำหนดปริมาณสินค้าคงคลังขั้นต่ำ สำหรับลูกค้าทั่วไป
จะพิจารณาจากประวัติการใช้วัตถุดิบ และ ประมาณการความต้องการใช้วัตถุดิบของลูกค้า
และลูกค้าเฉพาะราย จะพิจารณาจากประมาณการ หรือคำสั่งซื้อ และระยะเวลาที่รอสินค้า ทั้งนี้
บริษัทย่อยมีวงเงินการป้องกันความเสี่ยงจากอัตราแลกเปลี่ยน (Forward Contract)
เป็นวงเงินจำนวน 50 ล้านบาท เพื่อลดความเสี่ยงจากการผันผวนของอัตราแลกเปลี่ยนอีกด้วย

  4) ธุรกิจผลิตและติดตั้งระบบสัญญาณไฟจราจร และป้ายโฆษณาอิเล็กทรอนิกส์

วัตถุดิบหลักที่ใช้เป็นส่วนประกอบในผลิตภัณฑ์ได้แก่ หลอดไฟ LED แผงวงจรอิเล็กทรอนิกส์ และ
เปลือกตู้ควบคุมซึ่งทำจากพลาสติก โดยสั่งซื้อวัตถุดิบจากประเทศ ญี่ปุ่น สหรัฐอเมริกา และไทย
โดยบริษัทจะสั่งซื้อวัตถุดิบในปริมาณที่เพียงพอสำหรับการผลิตตามคำสั่งซื้อของลูกค้าเท่านั้น

3.  วัตถุดิบหลักและแหล่งที่มา

+-----------------------------+--------+--------------+----------------+
| รายการวัตถุดิบ/สินค้าหลัก         | ผ      | แหล่งที่มา      | กา             |
|                             | ู้จำหน่าย |              | รควบคุมราคาต้นทุน |
|                             | /      |              |                |
|                             | นำเข้า  |              |                |
|                             | (ราย)  |              |                |
+=============================+========+==============+================+
| บมจ.ฟอร์ท คอร์ปอเรชั่น          |        |              |                |
+-----------------------------+--------+--------------+----------------+
| -   แผ่น PCB                 | 9      | ไทย,ฮ่องกง,มา | มีกา            |
|                             |        | เลเซีย,สิงคโปร์ | รวางแผนจัดซื้อและ |
|                             |        |              | ตกลงราคา       |
|                             |        |              | กันล่วงหน้าประมาณ |
|                             |        |              | 1 เดือน         |
+-----------------------------+--------+--------------+----------------+
| -   ชิ้นส่วนอิเล็กทรอนิกส์         | 120    | ไทย,         |                |
|                             |        | ไต้หวัน,ฮ่องกง, |                |
|                             |        | ญี่ปุ่น,         |                |
|                             |        | สวิสเซอร์แลนด์, |                |
|                             |        | สิงคโปร์,      |                |
|                             |        | สหรัฐอเมริกา   |                |
+-----------------------------+--------+--------------+----------------+
| -   สายไฟ                   | 8      | ไทย          |                |
+-----------------------------+--------+--------------+----------------+
| -   พลาสติก                  | 7      | ไทย          |                |
+-----------------------------+--------+--------------+----------------+
| -   คอนเน็กเตอร์ (Connector)  | 14     | ไทย,         |                |
|                             |        | ไต้หวัน,ฮ่องกง, |                |
|                             |        | สิงคโป        |                |
|                             |        | ร์,สหรัฐอเมริกา |                |
+-----------------------------+--------+--------------+----------------+
| บจก.อีเลคทรอนิคส์ ซอร์ซ         |        |              |                |
+-----------------------------+--------+--------------+----------------+
| -   กลุ่มชิ้นส่วนอิเล็กทร          | 90     | ญี่ปุ่น,         | มีการกำหนดปริมา  |
| อนิกส์ที่ผลิตจากสารกึ่งตัวนำ(Active |        | สหรัฐอเมริกา,  | ณสินค้าคงคลังขั้นต่ำ |
|     device) เช่น             |        | เกาหลี,       |                |
|     ไดโอด(Diode) ไอซี (IC)   |        | ฮ่องกง,       | -   ลูกค้าทั่วไป   |
|     และ                     |        |              |     พิจารณ      |
|     ทรานซิสเตอร์(Transistor)  |        | ไต้หวัน, และจีน | าจากประวัติการใช้ |
|     เป็นต้น                   |        |              |     และ        |
|                             |        |              |     ปร         |
|                             |        |              | ะมาณการของลูกค้า |
|                             |        |              |                |
|                             |        |              | -              |
|                             |        |              |   ลูกค้าเฉพาะราย |
|                             |        |              |     พิจาร       |
|                             |        |              | ณาจากประมาณการ |
|                             |        |              |     หรือคำสั่งซื้อ  |
|                             |        |              |     และร       |
|                             |        |              | ะยะเวลาที่รอสินค้า |
|                             |        |              |                |
|                             |        |              | มีกา            |
|                             |        |              | รวางแผนจัดซื้อและ |
|                             |        |              | ตกลงราคา       |
|                             |        |              | กันล่วงหน้าประมาณ |
|                             |        |              | 1 เดือน         |
+-----------------------------+--------+--------------+----------------+
| -   กลุ่มชิ้นส่วนอิเล             | 25     | ญี่ปุ่น,         |                |
| ็กทรอนิกส์ที่ไม่ได้ผลิตจากสารกึ่งตัวนำ |        | สหรัฐอเมริกา,  |                |
|     (Passive device) เช่น    |        |              |                |
|     คอนเน็กเตอร์ (Connector)  |        | ฮ่องกง,       |                |
|     และตัวเก็บประจุไฟฟ้า        |        | ไต้หวัน,       |                |
|     (Capacitor)             |        | จีน, และ ไทย  |                |
+-----------------------------+--------+--------------+----------------+
| บจก.จีเนียส ทราฟฟิค ซีสเต็ม      |        |              |                |
+-----------------------------+--------+--------------+----------------+
| -   ชิ้นส่วนอิเล็กทรอนิกส์         | 80     | ญี่ปุ่น,         | มีกา            |
|                             |        | สหรัฐอเมริกา,  | รวางแผนจัดซื้อและ |
|                             |        | ไทย          | ตกลงราคา       |
|                             |        |              | กันล่วงหน้าประมาณ |
|                             |        |              | 1 - 3 เดือน     |
+-----------------------------+--------+--------------+----------------+
| -   หลอดไฟ LED              | 2      | ญี่ปุ่น,         |                |
|                             |        | สหรัฐอเมริกา   |                |
+-----------------------------+--------+--------------+----------------+
| -   พลาสติก                  | 1      | ไทย          |                |
+-----------------------------+--------+--------------+----------------+
| -   เหล็ก                    | 1      | ไทย          |                |
+-----------------------------+--------+--------------+----------------+

  หมายเหตุ จำนวนผู้จำหน่าย/นำเข้าในตารางข้างต้น ได้ตัดรายการระหว่างกันแล้ว

1.  การดำเนินการเกี่ยวกับสินค้าคงคลังที่หมุนเวียนช้า

บริษัทจะให้ความสำคัญของการเคลื่อนไหวของวัตถุดิบและสินค้าคงคลัง
โดยมีการติดตามความเคลื่อนไหวของวัตถุดิบและสินค้าคงคลังเป็นรายเดือน
และทำการวิเคราะห์สาเหตุเพื่อการกำหนดแนวทางการจัดการวัตถุดิบหรือสินค้าคงคลังที่หมุนเวียนช้าให้มีการใช้หรือจำหน่ายเร็วขึ้น

ตารางแสดงมูลค่าของสินค้าคงคลัง ณ 31 ธันวาคม 2549 แบ่งตามอายุสินค้าของบริษัท ฟอร์ท
คอร์ปอเรชั่น จำกัด (มหาชน)

+-------------------+----------------+-------+----------+------------+
| บริษัท              | อายุสินค้า        | จำน   | นโยบายกา | สำรองขั้นต   |
|                   |                | วนเงิน | รตั้งสำรอง | ่ำตามนโยบาย |
|                   |                |       | (ร้อยละ)  | (ล้านบาท)   |
|                   |                | (ล้า   |          |            |
|                   |                | นบาท) |          |            |
+===================+================+=======+==========+============+
| ฟอร์ท คอร์ปอเรชั่น    | ไม่เกิน 120 วัน   | 2     |          | 0.02       |
| จำกัด (มหาชน)      |                | 56.87 |          |            |
+-------------------+----------------+-------+----------+------------+
|                   | มากกว่า 120 วัน  | 13.72 |          | -          |
|                   | ถึง 180 วัน      |       |          |            |
+-------------------+----------------+-------+----------+------------+
|                   | มากกว่า 180 วัน  | 1     | 5.00     | 1.66       |
|                   | ถึง 240 วัน      | 34.05 |          |            |
+-------------------+----------------+-------+----------+------------+
|                   | มากกว่า 240 วัน  | 9.77  | 10.00    | 0.78       |
|                   | ถึง 300 วัน      |       |          |            |
+-------------------+----------------+-------+----------+------------+
|                   | มากกว่า 300 วัน  | 19.43 | 15.00    | 2.85       |
|                   | ถึง 360 วัน      |       |          |            |
+-------------------+----------------+-------+----------+------------+
|                   | มากกว่า 360 วัน  | 46.13 | 20.00    | 34.21      |
+-------------------+----------------+-------+----------+------------+
| รวม               |                | 4     |          | 39.52      |
|                   |                | 79.97 |          |            |
+-------------------+----------------+-------+----------+------------+
| หัก ค่าเผื่อสินค้าล้าสมัย |                | 39.52 |          |            |
+-------------------+----------------+-------+----------+------------+
| สินค้าคงเหลือ - สุทธิ  |                | 4     |          |            |
|                   |                | 40.45 |          |            |
+-------------------+----------------+-------+----------+------------+

ตารางแสดงมูลค่าของสินค้าคงคลัง ณ 31 ธันวาคม 2549 แบ่งตามอายุสินค้าของบริษัท
อีเลคทรอนิคส์ ซอร์ซ จำกัด

+-------------------+----------------+-------+-----------+------------+
| บริษัท              | อายุสินค้า        | จำน   | นโยบายก   | สำรองขั้นต   |
|                   |                | วนเงิน | ารตั้งสำรอง | ่ำตามนโยบาย |
|                   |                |       | (ร้อยละ)   | (ล้านบาท)   |
|                   |                | (ล้า   |           |            |
|                   |                | นบาท) |           |            |
+===================+================+=======+===========+============+
| อีเลคทรอนิคส์ ซอร์ซ   | ไม่เกิน 6 เดือน   | 1     | 3.00      | 1.31       |
| จำกัด              |                | 47.31 |           |            |
|                   | มากกว่า 6 เดือน  |       | 25.00     | 2.06       |
|                   | ถึง 1 ปี         | 9.31  |           |            |
|                   |                |       | 50.00     | 3.27       |
|                   | มากกว่า 1 ปี ถึง  | 6.30  |           |            |
|                   | 1 ปี 6 เดือน     |       | 75.00     | 2.61       |
|                   |                | 3.38  |           |            |
|                   | มากกว่า 1 ปี 6   |       | 100.00    | 7.42       |
|                   | เดือน ถึง 2 ปี    | 7.42  |           |            |
|                   |                |       | 100.00    | 1.38       |
|                   | มากกว่า 2 ปี ถึง  | 1.38  |           |            |
|                   | 3 ปี            |       |           |            |
|                   |                |       |           |            |
|                   | มากกว่า 3 ปี     |       |           |            |
+-------------------+----------------+-------+-----------+------------+
| รวม               |                | 1     |           | 18.05      |
|                   |                | 75.10 |           |            |
+-------------------+----------------+-------+-----------+------------+
| หัก ค่าเผื่อสินค้าล้าสมัย |                | 18.05 |           |            |
+-------------------+----------------+-------+-----------+------------+
| สินค้าคงเหลือ - สุทธิ  |                | 1     |           |            |
|                   |                | 57.05 |           |            |
+-------------------+----------------+-------+-----------+------------+

ตารางแสดงมูลค่าของสินค้าคงคลัง ณ 31 ธันวาคม 2549 แบ่งตามอายุสินค้าของบริษัท จีเนียส
ทราฟฟิค ซีสเต็ม จำกัด

+-------------------+----------------+-------+----------+------------+
| บริษัท              | อายุสินค้า        | จำน   | นโยบายกา | สำรองขั้นต   |
|                   |                | วนเงิน | รตั้งสำรอง | ่ำตามนโยบาย |
|                   |                |       | (ร้อยละ)  | (ล้านบาท)   |
|                   |                | (ล้า   |          |            |
|                   |                | นบาท) |          |            |
+===================+================+=======+==========+============+
| จีเนียส ทราฟฟิค      | ไม่เกิน 120 วัน   | 50.65 | -        | 0.31       |
| ซีสเต็ม จำกัด        |                |       |          |            |
|                   | มากกว่า 120 วัน  | 0.97  | -        | -          |
|                   | ถึง 180 วัน      |       |          |            |
|                   |                | 0.35  | 5.00     | 0.02       |
|                   | มากกว่า 180 วัน  |       |          |            |
|                   | ถึง 240 วัน      | 1.60  | 10.00    | 0.16       |
|                   |                |       |          |            |
|                   | มากกว่า 240     | 0.38  | 10.00    | 0.04       |
|                   | วันถึง 300 วัน    |       |          |            |
|                   |                | 5.92  | 50.00    | 2.95       |
|                   | มากกว่า 300 วัน  |       |          |            |
|                   | ถึง 360 วัน      |       |          |            |
|                   |                |       |          |            |
|                   | มากกว่า 360 วัน  |       |          |            |
+-------------------+----------------+-------+----------+------------+
| รวม               |                | 59.87 |          | 3.48       |
+-------------------+----------------+-------+----------+------------+
| หัก ค่าเผื่อสินค้าล้าสมัย |                | 3.48  |          |            |
+-------------------+----------------+-------+----------+------------+
| สินค้าคงเหลือ - สุทธิ  |                | 56.39 |          |            |
+-------------------+----------------+-------+----------+------------+

หลักเกณฑ์การตั้งค่าเผื่อมูลค่าสินค้าลดลงของบริษัทสามารถแยกอธิบายตามหมวดธุรกิจได้ดังนี้

ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์ภายใต้เครื่องหมายการค้า
FORTH มีเกณฑ์การตั้งสำรองค่าเผื่อมูลค่าสินค้าลดลง แบ่งเป็น 2 ประเภทคือ 1)
ตั้งสำรองค่าเผื่อมูลค่าสินค้าลดลงจากวัตถุดิบของสินค้าที่ยกเลิกการผลิตหรือผลิตเป็นจำนวนน้อยแล้วทั้งจำนวน
2) ตั้งสำรองค่าเผื่อมูลค่าสินค้าลดลงจากวัตถุดิบที่ใช้ในการผลิต งานระหว่างทำและสินค้าสำเร็จรูป
จะเริ่มต้นตั้งสำรองค่าเผื่อมูลค่าสินค้าลดลงตามอายุสินค้าที่คงค้างมากกว่า 3 เดือน มากกว่า 8
เดือน มากกว่า 10 เดือน และมากกว่า 1 ปี เท่ากับร้อยละ 5 ร้อยละ 10 ร้อยละ 15
และร้อยละ 20 ตามลำดับ

ธุรกิจรับเหมาผลิต (Turn Key)
แผงวงจรและอุปกรณ์โทรคมนาคมและอิเล็กทรอนิกส์ภายใต้ตราสินค้าของลูกค้า
มีเกณฑ์การตั้งสำรองค่าเผื่อมูลค่าสินค้าลดลง เฉพาะวัตถุดิบที่ใช้ในการผลิตและงานระหว่างทำ
โดยจะเริ่มต้นสำรองค่าเผื่อมูลค่าสินค้าลดลงตามอายุสินค้าที่คงค้างมากกว่า 3 เดือน มากกว่า 8
เดือน มากกว่า 10 เดือน และมากกว่า 1 ปี เท่ากับร้อยละ 5 ร้อยละ 10 ร้อยละ15 และร้อยละ
20 ตามลำดับ ส่วนสินค้าสำเร็จรูปสำหรับหมวดธุรกิจนี้ไม่มีการตั้งสำรองค่าเผื่อมูลค่าสินค้าลดลง
เนื่องจากบริษัทต้องส่งมอบสินค้าให้กับลูกค้าเมื่อผลิตเสร็จ

ธุรกิจจัดจำหน่ายชิ้นส่วนอิเล็กทรอนิกส์
มีเกณฑ์การตั้งสำรองค่าเผื่อมูลค่าสินค้าลดลงจากอายุการเคลื่อนไหวของสินค้าดังนี้
อายุสินค้าที่คงค้างมากกว่า 2 ปีขึ้นไปจะตั้งค่าเผื่อมูลค่าสินค้าลดลงทั้งจำนวน
ส่วนอายุสินค้าที่มีอายุตั้งแต่น้อยกว่า 6 เดือน มากกว่า 6 เดือน มากกว่า 1 ปี และมากกว่า 1 ปี
6 เดือน เท่ากับร้อยละ 3 ร้อยละ 25 ร้อยละ 50 และร้อยละ 75 ตามลำดับ

ธุรกิจผลิต จำหน่ายและรับเหมาติดตั้งอุปกรณ์และระบบสัญญาณไฟจราจร
มีเกณฑ์การตั้งสำรองค่าเผื่อมูลค่าสินค้าลดลง
โดยจะเริ่มต้นสำรองค่าเผื่อมูลค่าสินค้าลดลงตามอายุสินค้าที่คงค้างมากกว่า 6 เดือน มากกว่า 8
เดือน มากกว่า 10 เดือน และมากกว่า 1 ปี เท่ากับร้อยละ 5 ร้อยละ 10 ร้อยละ10 และร้อยละ
50 ตามลำดับ

7.  สัญญาให้ความช่วยเหลือด้านเทคนิค

บริษัทได้รับความช่วยเหลือทางเทคนิค (Techincal Advice Agreement)
จากบริษัทผู้ผลิตและวิจัยในประเทศญี่ปุ่น คือ RyuSyo Industrial Co., Ltd (“RyuSyo”)
ซึ่งบริษัทได้รับการถ่ายทอดเทคโนโลยีการผลิต (Know-How) เนื่องจาก RyuSyo
เป็นผู้ออกแบบผลิตภัณฑ์ร่วมกับลูกค้า ได้แก่
การมีผู้เชี่ยวชาญจากประเทศญี่ปุ่นมาให้คำแนะนำด้านการผลิต การควบคุมคุณภาพ
ตลอดจนการให้ใช้เครื่องมือและเครื่องทดสอบ เป็นต้น ทั้งนี้
เพื่อเป็นการสนับสนุนสายการผลิตและประกอบแผงวงจรอุปกรณ์อิเล็กทรอนิกส์ให้กับบริษัท
ภายใต้ตราสินค้าของลูกค้า สาระสำคัญของสัญญาดังกล่าว สามารถสรุปได้ดังนี้

ข้อมูลเบื้องต้นของสัญญา: สัญญาความช่วยเหลือทางเทคนิค จัดทำขึ้นระหว่างบริษัทและ RyuSyo

  ระยะเวลาตามสัญญา: มีอายุสัญญา 1 ปี เริ่มตั้งแต่วันที่ 1 เดือนกรกฎาคม 2546
  และสามารถต่ออายุต่อเนื่องอัตโนมัติคราวละ 1 ปี ทั้งนี้
  ในการยกเลิกสัญญาจะต้องแจ้งคู่สัญญาเป็นลายลักษณ์อักษรล่วงหน้า 3 เดือน

  เงื่อนไขตามสัญญา: RyoSyo จะถ่ายทอดเทคโนโลยีการผลิตตามที่ RyoSyo
  ได้เป็นผู้ออกแบบผลิตภัณฑ์ร่วมกับลูกค้า โดย RyoSyo จะให้คำแนะนำด้านการผลิต
  การควบคุมคุณภาพ และการให้ใช้เครื่องมือ เครื่องทดสอบ และสนับสนุนข้อมูลต่างๆ
  ที่เกี่ยวข้องให้กับบริษัท โดยบริษัทจะชำระค่าความช่วยเหลือทางเทคนิคให้กับ RyoSyo
  ตามอัตราที่ตกลงร่วมกันในแต่ละชนิดของผลิตภัณฑ์

8.  ผลกระทบต่อสิ่งแวดล้อม

ที่ผ่านมา บริษัทใช้ดีบุกและตะกั่วในการผลิตแผงวงจรอิเล็กทรอนิกส์ ในสัดส่วนประมาณร้อยละ 65
และ 35 ตามลำดับ
แต่เนื่องจากการที่มีตะกั่วเป็นส่วนประกอบในการผลิตแผงวงจรอิเล็กทรอนิกส์ที่ก่อให้เกิดผลกระทบต่อสิ่งแวดล้อม
ประเทศในกลุ่มสหภาพยุโรป (EU)
จึงเริ่มเข้มงวดในการนำเข้าสินค้าดังกล่าวที่มีส่วนผสมของตะกั่วมากขึ้น ดังนั้น
ปัจจุบันบริษัทใช้ดีบุกเป็นวัตถุดิบในการผลิตแผงวงจรอิเล็กทรอนิกส์ทั้งหมด
เพื่อช่วยลดผลกระทบต่อสิ่งแวดล้อม

ทั้งนี้ ที่ผ่านมา บริษัทไม่มีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อม
และบริษัทได้รับการต่ออายุใบอนุญาตโรงงานจากกรมโรงงานอุตสาหกรรมมาโดยตลอด

9.  งานที่อยู่ระหว่างส่งมอบ ณ วันที่ 31 ธันวาคม 2549

  1) งานสัมปทานสิทธิติดตั้งป้ายจราจรอัจฉริยะ

กิจการร่วมค้า Genius ประกอบด้วย บริษัท ร่วมกับ GTS เข้าร่วมรับสัญญาในนามกิจการร่วมค้า
Genius กับ กรุงเทพมหานคร เมื่อวันที่ 26 พฤษภาคม 2548
ในการรับสิทธิติดตั้งป้ายจราจรอัจฉริยะ โดยมีสาระสำคัญของสัญญา ดังนี้

1)  กรุงเทพมหานครตกลงให้กิจการร่วมค้า Genius ได้รับสิทธิติดตั้งป้ายจราจรอัจฉริยะ
    พร้อมการดูแล บำรุงรักษา จำนวน 40 จุด พร้อมศูนย์ควบคุมเครือข่าย ณ สถานที่ที่กำหนดไว้
    เพื่อจัดเก็บผลประโยชน์ในด้านการโฆษณาข้อความและรูปภาพแก่สาธารณชน ณ จุดที่
    กรุงเทพมหานครกำหนดให้เป็นจุดติดตั้งให้แล้วเสร็จภายใน 180 วัน นับแต่วันลงนามในสัญญา
    ซึ่งครบกำหนดระยะเวลาการติดตั้งในวันที่ 21 พฤศจิกายน 2548
    และกรุงเทพมหานครตกลงให้กิจการร่วมค้า Genius
    ได้รับสิทธิจัดเก็บผลประโยชน์ในด้านการโฆษณา ณ จุดที่กำหนดให้เป็นเวลา 3 ปี
    นับถัดจากวันครบกำหนดระยะเวลาการติดตั้ง ทั้งนี้ กิจการร่วมค้า Genius
    มีหน้าที่ดูแลบำรุงรักษาป้ายจราจรอัจฉริยะนับตั้งแต่วันลงนามในสัญญา

2)  กิจการร่วมค้า Genius ได้รับสิทธิในการโฆษณาบนหน้าจอป้ายจราจรอัจฉริยะ
    โดยพื้นที่หน้าจอโฆษณาต้องมีขนาดไม่เกินร้อยละ 30 ของพื้นที่หน้าจอแสดงผลทั้งหมด
    และต้องแยกจากพื้นที่หน้าจอแสดงข้อมูลจราจรอย่างชัดเจน ทั้งนี้
    โฆษณาได้เฉพาะข้อความและภาพนิ่งโดยไม่ใช้เสียง
    และต้องเป็นภาพหรือข้อความที่สุภาพและไม่ขัดต่อความสงบเรียบร้อยหรือศีลธรรมอันดีของประชาชน
    และต้องได้รับอนุญาตจากเจ้าพนักงานท้องถิ่น

3)  กิจการร่วมค้า Genius ตกลงชำระค่าใช้สิทธิและชำระค่าตอบแทนให้แก่ กรุงเทพมหานคร
    ดังนี้

    -   บริษัทจะต้องชำระค่าใช้สิทธิรายเดือนต่อ 40 จุด เป็นเงินจุดละ 7,800 บาท
        เป็นเงินรวมทั้งสิ้น 312,000 บาท ต่อเดือน (เป็นระยะเวลา 3 ปี คิดเป็นเงินทั้งสิ้น
        11,232,000 บาท)

    -   บริษัทจะต้องชำระค่าตอบแทนรายปี ให้แก่ กรุงเทพมหานคร จำนวน 3 งวด
        เป็นเงินงวดละ 1,071,000 บาทต่อปี (เป็นระยะเวลา 3 ปี คิดเป็นเงินทั้งสิ้น
        3,213,000 บาท)

  หากกิจการร่วมค้า Genius ปฏิบัติตามเงื่อนไขและข้อตกลงตามที่กำหนดในสัญญาครบถ้วน
  กรุงเทพมหานครจะพิจารณาต่ออายุสัญญาให้อีก 2 ครั้งๆ ละ 3 ปี
  โดยพิจารณาเพิ่มค่าตอบแทนรายปีและค่าใช้สิทธิรายเดือน

4)  ในระหว่างอายุสัญญากิจการร่วมค้า Genius
    จะต้องรับผิดชอบดูแลบำรุงรักษาและทำการบูรณะซ่อมแซมและปรับปรุงป้ายจราจรอัจฉริยะและอุปกรณ์ในศูนย์ควบคุมตามสัญญานี้ให้มีสภาพเรียบร้อยอยู่เสมอ
    ทั้งนี้ กรณีเกิดการชำรุดเสียหายแก่ป้ายจราจรอัจฉริยะ และอุปกรณ์ในศูนย์ควบคุม
    กิจการร่วมค้า Genius ต้องซ่อมแซมให้อยู่ในสภาพดีดังเดิมภายใน 24 ชั่วโมง

  รายละเอียดของโครงการ

โครงการติดตั้งป้ายจราจรอัจฉริยะ เป็นวิธีการนำเสนอข่าวสารการจราจรโดยตรงสู่ผู้ใช้รถใช้ถนน
ที่จะสามารถรับรู้ข้อมูลการจราจรในบริเวณนั้น ๆ ในเวลาที่เป็นปัจจุบัน
เพื่อให้ผู้ใช้รถใช้ถนนสามารถตัดสินใจเลือกเส้นทางในการเดินทางที่เหมาะสมของตน
เพื่อหลีกเลี่ยงเส้นทางที่มีการจราจรคับคั่ง โดยมีการนำเสนอข่าวสาร 3 รูปแบบ คือ

  1) ข้อมูลแถบสีแสดงสภาพการจราจรบริเวณเส้นทางข้างหน้า

  2) ข้อมูลจอภาพแสดงภาพนิ่งจากกล้องที่ติดอยู่บริเวณนั้น

  3)
  ข้อมูลป้ายแสดงข้อความแสดงถึงเหตุการณ์ที่เกิดขึ้นหรือข่าวประชาสัมพันธ์ของทางกรุงเทพมหานคร

ในการติดตั้งป้ายจราจรอัจฉริยะจะมีการติดตั้งอยู่ 2 ลักษณะคือ ติดตั้งบริเวณก่อนทางร่วมทางแยก
และติดตั้งก่อนทางขึ้นทางด่วน โดยจะมีการสำรวจพื้นที่และเส้นทางต่าง ๆ
แล้วจึงทำการกำหนดจุดที่จะติดตั้งให้เหมาะสมที่สุด

  ความคืบหน้าของโครงการ

กิจการร่วมค้า Genius
ได้ดำเนินการติดตั้งและส่งมอบป้ายจราจรอัจฉริยะให้กรุงเทพมหานครเรียบร้อยแล้ว
ดังนั้นบริษัทจึงแสดงรายการดังกล่าวเป็นสินทรัพย์ในงบการเงิน ซึ่ง ณ 31 ธันวาคม 2549
มีมูลค่าเท่ากับ 214.66 ล้านบาท

  2) งานโครงการจ้างเหมาติดตั้งสัญญาณไฟคนข้ามถนนอัจฉริยะ

จากการที่ GTS ได้ร่วมลงนามในสัญญาจ้างเหมาติดตั้งสัญญาณไฟคนข้ามถนนอัจฉริยะ จำนวน 34
แห่ง กับ กรุงเทพมหานคร เมื่อวันที่ 20 กรกฎาคม 2548 มูลค่าโครงการรวม 30.4 ล้านบาท
โดยมีสาระสำคัญของสัญญา ดังนี้

1)  กรุงเทพมหานครตกลงให้ GTS ติดตั้งสัญญาณไฟคนข้ามถนนอัจฉริยะ จำนวน 34 แห่ง
    โดยมีการกำหนดงวดการรับเงินค่าจ้างเป็น 4 งวด ตามความคืบหน้าของการส่งมอบงาน คือ

    -   งวดที่ 1 จำนวนเงิน 6.08 ล้านบาท เมื่อส่งมอบจำนวน 10 แห่ง
        และคณะกรรมการตรวจรับงานแล้ว

    -   งวดที่ 2 จำนวนเงิน 6.08 ล้านบาท เมื่อส่งมอบจำนวน 10 แห่ง
        และคณะกรรมการตรวจรับงานแล้ว

    -   งวดที่ 3 จำนวนเงิน 6.08 ล้านบาท เมื่อส่งมอบจำนวน 14 แห่ง
        และคณะกรรมการตรวจรับงานแล้ว

    -   งวดที่ 4 จำนวนเงิน 12.16 ล้านบาท
        เมื่อบริษัทเปิดใช้งานสัญญาณไฟคนเดินข้ามถนนอัจฉริยะ ทั้ง 34 แห่ง แล้วเสร็จ

2)  บริษัทจะต้องดำเนินการผลิตและติดตั้งให้เสร็จในวันที่ 16 พฤศจิกายน 2548
    มิฉะนั้นจะต้องชำระค่าปรับให้แก่กรุงเทพมหานคร เป็นจำนวนเงินวันละ 30,400 บาท
    และค่าเสียหายอันเกิดขึ้นจากการที่ GTS ทำงานล่าช้าอีกด้วย

3)  บริษัทต้องรับประกันต่อความชำรุดบกพร่องเสียหายที่เกิดขึ้นจากงานนี้ ภายในกำหนด 2
    ปีนับถัดจากวันที่ได้ส่งมอบงาน

  รายละเอียดของโครงการ

บริษัทต้องดำเนินการจัดหาและติดตั้งเครื่องควบคุมสัญญาณไฟจราจรทางข้าม ชนิดกดปุ่มพร้อมฐาน
เสาสัญญาณไฟจราจร ไฟส่องสว่างทางข้าม กล่องปุ่มกดคนข้ามทาง
ท่อร้อยสายเคเบิลสัญญาณไฟจราจร สายเคเบิลสัญญาณไฟจราจร บ่อพักสายเคเบิล ระบบสายลงดิน
และอุปกรณ์ประกอบ โดยมีการจัดหาและติดตั้ง ดวงโคมสัญญาไฟจราจรชนิด LED
ดวงโคมสัญญาณไฟจราจรชนิด LED สำหรับคนข้ามถนน พร้อมอุปกรณ์นับเวลาคนข้าม
และกล่องไฟรูปคนข้ามชนิด LED พร้อมอุปกรณ์นับสัญญาไฟจราจร ดำเนินการติดตั้งกล่องสวิตซ์ตัดตอน
ก่อสร้างทางลาดบนทางเท้าสำหรับรถเข็นคนพิการ และรื้อถอนอุปกรณ์สัญญาณไฟจราจรเดิม
และจัดทำบัญชีอุปกรณ์ที่รื้อถอน จัดส่งให้สำนักการจราจรและขนส่งในวันส่งมอบงานงวดสุดท้าย

  ความคืบหน้าของโครงการ

ณ. 31 ธันวาคม 2549 บริษัทได้ติดตั้งสัญญาณไฟคนข้ามถนนอัจฉริยะและ
บริษัทได้รับการตรวจรับงานเรียบร้อยแล้ว

  3) งานเหมาผลิตอุปกรณ์เครื่องวิทยุคมนาคม (COMPUTER BOX BUILD)

บริษัทได้มีการลงนามในสัญญารักษาความลับในการผลิตกับ บมจ.ชินแซทเทลไลท์ เมื่อวันที่ 1
กุมภาพันธ์ 2548 สำหรับการผลิตอุปกรณ์เครื่องวิทยุคมนาคม (COMPUTER BOX BUILD)
โดยมีสาระสำคัญของสัญญา ดังนี้

1)  ต้องเก็บรักษาข้อมูลซึ่งมีเจ้าของสิทธิ (Proprietary Information) ในด้านต่าง ๆ เช่น
    เทคโนโลยี แผนธุรกิจ ข้อเสนอ สัญญา วิธีปฏิบัติการ เทคนิคการผลิต (Know How) แบบวาด
    คุณสมบัติผลิตภัณฑ์ ข้อมูล (Data) กราฟ และตารางเวลา เป็นต้น ไม่ว่าจะเป็นรูปแบบใด

2)  ไม่เปิดเผยส่วนหนึ่งส่วนใดของข้อมูล รวมถึงการไม่เปิดเผยข้อมูลให้บุคคลที่สามซึ่งได้แก่
    บริษัทในเครือ บริษัทย่อย ผู้ร่วมทุน ผู้บริหาร กรรมการ เจ้าหน้าที่ พนักงาน ที่ปรึกษา ตัวแทน
    หรือผู้แทน

3)  หน้าที่การเก็บรักษาความลับยังคงมีอยู่แม้ว่าจะหมดสัญญานี้ไปแล้ว โดยมีอายุ 5 ปี
    นับจากวันที่ลงนาม

  รายละเอียดของโครงการ

ดาวเทียมไอพีสตาร์ของ บมจ.ชินแซทเทลไลท์
เป็นดาวเทียมที่ให้บริการในระบบบรอดแบนด์ที่ใหญ่ที่สุดในโลก
โดยสามารถให้บริการบรอดแบนด์กับผู้บริโภคได้โดยตรงครอบคลุมพื้นที่ในแถบเอเชียแปซิฟิกรวมทั้งสิ้น
14 ประเทศ ได้แก่ จีน อินเดีย อินโดนีเซีย ไทย มาเลเซีย ญี่ปุ่น ไต้หวัน เกาหลี ฟิลิปปินส์
เวียดนาม กัมพูชา พม่า ออสเตรเลีย และนิวซีแลนด์
ซึ่งมีความสามารถของเครือข่ายครอบคลุมพื้นที่สำหรับผู้ใช้บริการ 13 ล้านคนในปี 2551
โดยผู้ให้บริการดาวเทียมได้ทำการตลาดด้วยการจำหน่ายเครื่องรับสัญญาณไอพี (IP) ปลายทาง
ซึ่งเป็นอุปกรณ์ปลายทางสำหรับดาวเทียมไอพีสตาร์
เพื่อผู้บริโภคสามารถนำอุปกรณ์นี้ไปใช้งานได้ในหลายวัตถุประสงค์
ขึ้นกับประเภทของอุปกรณ์ปลายทางที่มีหลายรุ่นให้เลือก และอุปกรณ์ หรือเครื่องใช้ต่างๆ
ที่นำมาเชื่อมต่อ เช่น คอมพิวเตอร์ส่วนบุคคล คอมพิวเตอร์เครือข่ายขององค์กร
เครือข่ายระบบโทรศัพท์ โทรทัศน์ เป็นต้น

  ความคืบหน้าของโครงการ

ณ วันที่ 31 ธันวาคม 2549 บริษัทได้รับคำสั่งซื้ออุปกรณ์เครื่องวิทยุคมนาคม (COMPUTER BOX
BUILD) แล้วเป็นมูลค่ารวมประมาณ 8.50 ล้านเหรียญดอลล่าร์สหรัฐ หรือประมาณ 341.51
ล้านบาท โดยมีการระบุวันที่ส่งมอบไว้ในคำสั่งซื้อแล้ว ซึ่ง ณ วันที่ 31 ธันวาคม 2549
บริษัทได้ผลิตและส่งมอบให้กับลูกค้าแล้วเป็นมูลค่าประมาณ 7.06 ล้านเหรียญดอลล่าร์สหรัฐ
หรือประมาณ 268.43 ล้านบาท คงเหลือมูลค่ารวมที่อยู่ระหว่างส่งมอบอีกประมาณ 1.44
ล้านเหรียญดอลล่าร์สหรัฐ หรือประมาณ 51.84 ล้านบาท
ซึ่งปัจจุบันบริษัทกำลังดำเนินการผลิตและทยอยส่งมอบตามคำสั่งซื้อ

  4) การรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
  ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)

กิจการค้าร่วม FORTH CONSORTIUM ซึ่งประกอบด้วย บริษัท บริษัท ที ไอ เอส คอนซัลแตนส์
จำกัด และบริษัท ไพรม์ลิ้งค์ จำกัด ซึ่งทั้ง 2 บริษัทไม่มีส่วนเกี่ยวข้องกับบริษัท โดยกิจการค้าร่วม
FORTH CONSORTIUM
ดำเนินธุรกิจรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)
ให้กับการไฟฟ้านครหลวง เมื่อวันที่ 7 พฤศจิกายน 2548 มูลค่าโครงการรวม 549 ล้านบาท
โดยมีสาระสำคัญของสัญญา ดังนี้

  1) การไฟฟ้านครหลวงตกลงให้ FORTH CONSORTIUM
  รับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
  ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)
  โดยมีการกำหนดงวดการรับเงินค่าจ้างเป็น 4 งวด ตามความคืบหน้าของการส่งมอบงาน คือ

-   งวดที่ 1 จำนวนเงิน 54.90 ล้านบาท เมื่อส่งมอบงานงวดที่ 1 และงวดที่ 2
    และคณะกรรมการตรวจรับงานแล้ว

-   งวดที่ 2 จำนวนเงิน 219.60 ล้านบาท เมื่อส่งมอบงานงวดที่ 3 และงวดที่ 4
    และคณะกรรมการตรวจรับงานแล้ว

-   งวดที่ 3 จำนวนเงิน 109.80 ล้านบาท เมื่อส่งมอบงานงวดที่ 5
    และคณะกรรมการตรวจรับงานแล้ว

-   งวดที่ 4 จำนวนเงิน 164.70 ล้านบาท เมื่อส่งมอบงานงวดที่ 6
    และคณะกรรมการตรวจรับงานแล้ว

  2) FORTH CONSORTIUM จะต้องดำเนินการให้เสร็จในวันที่ 28 ตุลาคม 2550
  มิฉะนั้นจะต้องชำระค่าปรับให้แก่การไฟฟ้านครหลวง ในอัตราร้อยละ 0.2 ของค่าจ้างทั้งหมด
  แต่จะต้องไม่ต่ำกว่าวันละ 100.00 บาท และค่าควบคุมงานวันละ 5,000 บาท
  นับจากวันที่ถัดจากวันครบกำหนดตามสัญญาวันละ 30,400 บาท
  และค่าเสียหายอันเกิดขึ้นจากการที่ FORTH CONSORTIUM ทำงานล่าช้าอีกด้วย

  รายละเอียดของโครงการ

FORTH CONSORTIUM
ต้องดำเนินการพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)
โดยมีรายละเอียดในการส่งมอบงาน 6 งวด คือ งวดที่ 1 เป็นการนำเสนอวิธีการ
(Methodology) และขั้นตอนในการจัดทำโครงการทั้งหมด ซึ่งต้องแล้วเสร็จภายในเดือนธันวาคม
2548 งวดที่ 2 เป็นการงานศึกษา วิเคราะห์ และออกแบบระบบ
ซึ่งต้องแล้วเสร็จภายในเดือนพฤษภาคม 2549 งวดที่ 3
ส่งมอบงานในส่วนของการจัดทำระบบต้นแบบ (Prototype) ซึ่งต้องแล้วเสร็จภายในสิงหาคม
2549 งวดที่ 4 การดำเนินการตามขอบเขตการออกแบบ พัฒนา และทดสอบระบบงาน
ซึ่งต้องแล้วเสร็จภายในเดือนพฤษภาคม 2550 งวดที่ 5 ดำเนินงานติดตั้ง
และทดสอบการเชื่อมโยงระบบ ซึ่งต้องแล้วเสร็จภายในเดือนสิงหาคม 2550 งวดที่ 6
การนำระบบมาใช้จริงพร้อมปรับแต่งระบบ ซึ่งต้องแล้วเสร็จภายในเดือนตุลาคม 2550

  ความคืบหน้าของโครงการ

ณ. 31 ธันวาคม 2549 กิจการค้าร่วมได้เริ่มดำเนินงานตามแผนงานและส่งมอบงานงวดที่ 1
เรียบร้อยแล้ว ปัจจุบันกิจการค้าร่วมอยู่ระหว่างการดำเนินงานในงวดที่ 2

5) โครงการระหว่างบริษัทกับบมจ. ทีโอที

บริษัท ได้ร่วมลงนามในสัญญาจ้างเหมาติดตั้งอุปกรณ์ ACCESS NODE
ในบริเวณโครงการบ้านเอื้ออาทร จำนวน 9 แห่ง กับ บริษัท ทีโอที จำกัด (มหาชน) เมื่อวันที่ 20
มกราคม 2549 มูลค่าโครงการรวม 55.48 ล้านบาท โดยมีสาระสำคัญของสัญญา ดังนี้

  1) บริษัท ทีโอที จำกัด (มหาชน) ตกลงให้บริษัท ติดตั้งอุปกรณ์ ACCESS NODE
  ในบริเวณโครงการบ้านเอื้ออาทร จำนวน 9 แห่ง โดยมีการกำหนดงวดการรับเงินค่าจ้างเป็น 3
  งวด ตามความคืบหน้าของการส่งมอบงาน คือ

-   งวดที่ 1 จำนวนร้อยละ 20 ของวงเงินค่าจ้างเหมาติดตั้งอุปกรณ์

-   งวดที่ 2 จำนวนร้อยละ 30 ของวงเงินค่าจ้างเหมาติดตั้งอุปกรณ์

-   งวดที่ 3 ส่วนที่เหลือทั้งหมดของค่าจ้างเหมาติดตั้งอุปกรณ์

1)  บริษัทจะต้องดำเนินการติดตั้งอุปกรณ์ ACCESS NODE ในบริเวณโครงการบ้านเอื้ออาทร
    ให้แล้วเสร็จพร้อมใช้งานได้ ภายในระยะเวลา 120 วัน นับถัดจากวันที่ลงนามในสัญญา

2)  บริษัทต้องรับประกันต่อความชำรุดบกพร่องเสียหายที่เกิดขึ้นจากงานนี้ ภายในกำหนด 1 ปี
    นับจากวันที่ได้รับมอบงานดังกล่าว

  รายละเอิยดของโครงการ

บริษัทต้องดำเนินการติดตั้งอุปกรณ์ ACCESS NODE ยี่ห้อ FORTH ในบริเวณโครงการบ้านเอื้ออาทร
จำนวน 9 แห่ง เช่น โครงการบ้านเอื้ออาทรบางโฉลง 3 โครงการบ้านเอื้ออาทรเจ้าคุณทหาร
โครงการบ้านเอื้ออาทรแพรกษา 2 เป็นต้น

ความคืบหน้าของโครงการ

ณ 31 ธันวาคม 2549 บริษัทได้ดำเนินการติดตั้งอุปกรณ์ ACCESS NODE
ในบริเวณโครงการบ้านเอื้ออาทร เรียบร้อยแล้ว